যুদ্ধ শুধু আগ্নেয়াস্ত্রে হয় না। স্রেফ রণাঙ্গনেও হয় না।বরং সবচেয়ে বড় ও বিরামহীন যুদ্ধটি হয় বুদ্ধিবৃত্তিক ও সাংস্কৃতিক ময়দানে। এ যুদ্ধে হেরে গেলে রাজনৈতিক পরাজয়টি তখন নীরবে ঘটে। রণাঙ্গণের যুদ্ধ তখন অপ্রয়োজনীয় হয়ে পড়ে। সোভিয়েত রাশিয়া ভেঙ্গে গেল এবং পোলান্ড, পূর্ব জার্মান, চেকোস্লাভিয়া, ক্রয়েশিয়া, সার্বিয়া, আলবানিয়া, বুলগারিয়ার ন্যায় বহু সমাজতান্ত্রিক দেশ ইউরোপীয় ইউনিয়নভূক্ত হলো এবং সে সাথে ন্যাটোতে যোগ দিল –সেটি কি কোন সামরিক পরাজয়ের কারণে? বরং সে পরাজয়টি এসেছে সংস্কৃতি ও বুদ্ধিবৃত্তির ময়দানে। এমন একটি যুদ্ধকেই বলা হয় স্নায়ুযুদ্ধ বা কোল্ড ওয়ার। এ যুদ্ধে পরাজিত হলে বিলুপ্ত হয় পরাজিত জনগণের নিজস্ব রাজনৈতিক ও সাংস্কৃতিক পরিচয়। বাংলাদেশে তেমনি একটি আরোপিত যুদ্ধ চলছে। এক সময় মার্কিন যুক্তরাষ্ট্রে ইংরেজ, ফরাসী, জার্মান, ডাচ, আইরিশ, স্পেনিশ, আফ্রিকান –এরূপ নানাভাষী মানুষের বসতি ছিল। কিন্তু এখন সব মিলে মিশে মার্কিনী হয়ে গেছে। এখানে সংস্কৃতির সে মূল ধারাটি হলো গ্রীকো-রোমান সভ্যতার। ভারতে সেটি পৌত্তলিক হিন্দুত্বের। হিন্দুত্বের সে রূপটি নিছক ধর্মীয় নয়,বরং তাতে রয়েছে সাংস্কৃতিক শক্তিও। সে শক্তির বলেই অতীতে শক, হুন, জৈন –এরূপ বহুজাতি হিন্দুত্বের সাথে মিশে গেছে। ধর্মীয় ভাবে হিন্দু না হলেও সাংস্কৃতিক ভাবে তারা হিন্দুতে পরিণত হয়েছে। প্রতিদেশেই এভাবে বিজয়ী শক্তির হাতে নীরবে সাংস্কৃতিক কনভার্শন ঘটে। বাংলাদেশে এমন সাংস্কৃতিক কনভার্টদের সংখ্যা আজ লক্ষ লক্ষ।\nসাংস্কৃতিক শক্তি প্রবল বল পায় রাজনৈতিক বিজয়ের ফলে। রাজনৈতিক,প্রশাসনিক ও অর্থনৈতিক শক্তি তখন সাংস্কৃতিক শক্তির বিকাশে দুয়ার খুলে দেয়। তখন শুরু হয় বিজয়ী শক্তির সাংস্কৃতিক বিপ্লব। বস্তুত এক সফল সাংস্কৃতিক বিপ্লবের লক্ষ্যেই প্রয়োজন পড়ে বিপুল রাজনৈতিক বিপ্লবের। মুসলিম শাসনামলে ভারতীয় হিন্দুগণ সে শক্তি পায়নি। তাদের সে শক্তিটি বিলুপ্ত হয়েছিল মুসলমানদের রাজনৈতিক বিজয়ে। ইসলাম তখন শুধু রাজনৈতিক শক্তি রূপে নয়, প্রবল সাংস্কৃতিক শক্তি রূপে আত্মপ্রকাশ করে। ফলে শক-হুন-জৈনগণ যে ভাবে হিন্দু সংস্কৃতিতে হারিয়ে গেছে, মুসলমানগণ সে ভাবে হারিয়ে যায়নি। কিন্তু হাজার বছর পর হিন্দুগণ ভারতে এখন সে রাজনৈতিক শক্তিটি ফিরে পেয়েছে। ফলে হিন্দুদের মাঝে জেগেছে হিন্দু আচারে সাম্রাজ্য নির্মাণের প্রেরণা। ফলে তাদের রাজনীতিতে এসেছে প্রচণ্ড সাম্রাজ্য লিপ্সা। ১৯৪৭য়ে স্বাধীনতা লাভের পর ১৯৪৮য়ে কাশ্মীর ও হায়দারাবাদ দখল, ১৯৭১য়ে পূর্ব-পাকিস্তানে দখল এবং ১৯৭৪ সালে সিকিম দখলের ন্যায় ঘটনা ঘটেছে একই ধারাবাহিকতায়। ১৯৭১ সালে সামরিক বিজয়ের পর তাদের সে প্রভাব-বলয়ের অধীনে এসে গেছে বাংলাদেশ। ১৯৭২য়ে ভারতের সামরিক অধিকৃতি শেষ হলেও সাংস্কৃতি অধিকৃতি শেষ হয়নি। বরং সেটি আরো তীব্রতর হয়েছে।\nব্রিটিশ শাসনের অবসানের পর হিন্দুদের হাতে অখন্ড ভারতের শাসনক্ষমতা গেলে মুসলমানদের জন্য যে ভয়ানক বিপদ নেমে আসবে সেটি বহু আলেম,মুসলিম বুদ্ধিজীবী ও রাজনীতিবিদ টের না পেলেও সেটি টের পেয়েছিলেন দার্শনিক আল্লামা ইকবাল। সে বিপদটি যে শুধু রাজনৈতিক ও অর্থনৈতিক হবে না, বরং ভয়ানক রূপে নিবে সংস্কৃতির ময়দানে –তা নিয়ে তাঁর বিন্দুমাত্র সংন্দেহ ছিল না। সে বিপদ থেকে বাঁচার একমাত্র উপায় ছিল হিন্দুদের রাজনৈতিক আধিপত্যের বাইরে স্বাধীন মুসলিম রাষ্ট্রের সৃষ্টি। তাঁর সে দুর্ভাবনার সে চিত্রটি ফুটে উঠে ১৯৩৭ সালের ২০ শে মার্চ কায়েদে আযম মুহম্মদ আলী জিন্নাহকে লেখা তাঁর এক চিঠিতে। তিনি লিখেছিলেন, “ভারতীয় মুসলমানদের মূল সমস্যাটি শুধু অর্থনৈতিক নয়, বরং বড় সমস্যাটি হলো সাংস্কৃতিক। মুসলমানদের সাংস্কৃতিক সমস্যার সমাধান অখণ্ড ভারতের কাঠামোয় সংখ্যাগরিষ্ঠ হিন্দু শাসনাধীনে থেকে সম্ভব নয়।” (সূত্রঃ জিন্নাহর প্রতি আল্লামা ইকবালের পত্রাবলী)।এ ভাবনা নিয়েই ভারতের মুসলিম সংখ্যাগরিষ্ট প্রদেশ নিয়ে পাকিস্তানে গড়ার প্রস্তাব দেন। একজন মুসলমান তার অর্থনৈতিক সমস্যার সমাধান ইউরোপ, আমেরিকা বা অন্যকোন সমৃদ্ধ দেশে চাকুরি নিয়ে গিয়ে মেটাতে পারে। কিন্তু তাতে তার সাংস্কৃতিক প্রয়োজন মেটে না। সাংস্কৃতিক সমস্যার সমাধানে ইসলামী রাষ্ট্র গড়তে হয়। কারণ সংস্কৃতি খাদ্য-পানীয়,আলো-বাতাস, ভূমি বা জলবায়ুর উপর ভিত্তি করে উঠে না। সেটি সম্ভব হলে একই ভূখন্ডে বসবাসকারি হিন্দু-মুসলমান-খৃষ্টান-বৌদ্ধদের সংস্কৃতি এক হতো। এখানে কাজ করে একটি দর্শন। আর সে দর্শনের পিছনে কাজ করে ধর্মীয় শিক্ষা ও চেতনা। সে ধর্মীয় শিক্ষার প্রচার ও প্রতিষ্ঠায় রাষ্ট্র শুধু জরুরী নয়, অপরিহার্য। শত বাধা অতিক্রম করে ও বহু রক্ত ব্যয় করে এমন একটি রাষ্ট্র নবীজী (সাঃ) নিজে নির্মান করে সেটি সমগ্র মুসলিম উম্মাহর জন্য দৃষ্টান্ত রেখে গেছেন।\nপ্রশ্ন হলো,সংস্কৃতি কি? সাংস্কৃতিক আগ্রাসনের বিপদই বা কি? মানুষ যেভাবে বাঁচে সেটাই তার সংস্কৃতি। বাঁচবার মধ্যে সভ্য মানুষের জীবনে আসে লাগাতর সংস্কার,এবং সে সংস্কার থেকেই তার সংস্কৃতি। পশুর জীবনে সেরূপ সংস্কার নাই, তাই সংস্কৃতিও নাই। সেটি না থাকার কারণে হাজার বছর আগের পশুটি যে ভাবে বাঁচতো আজকের পশুটিও সে ভাবেই বাঁচে। সংস্কারের সে প্রক্রিয়াকে ইসলাম তীব্রতর করে, এখানেই ইসলামের শক্তি। সে শক্তির বলে মরুর অসভ্য মানুষগুলো ফেরেশতাতূল্য হতে পেরেছিল। সমগ্র মানব ইতিহাসে আর কোন কালেই এরূপ শক্তিশালী সাংস্কৃতিক শক্তির জন্ম হয়নি। ইসলামের হাতে সর্বশ্রেষ্ঠ মানবিক সভ্যতা গড়ে উঠার কারণ তো এটাই। মানুষে মানুষে ভেদাভেদ গড়ে উঠে তো সংস্কৃতির গুণে। বিশ্বাসী মুসলমান এবং মুর্তিপুজারি হিন্দু একই লক্ষ্যে এবং একই সংস্কার নিয়ে বাঁচে না, তাই তাদের সংস্কৃতিও এক নয়। বাঙালীর হিন্দু ও বাঙালী মুসলমান একই গ্রামে বা একই মহল্লায় বাস করলেও উভয়ের সংস্কৃতি এজন্যই এক নয়। উলঙ্গ ও অশ্লিল মানুষটির মাঝে সংস্কার নেই, সে বাঁচে আদিম প্রস্তর যুগের আচার নিয়ে। ফলে তার সংস্কৃতিও নেই।\nসংস্কৃতি হলো মানুষের বাঁচাকে সভ্যতর করার এক লাগাতর প্রক্রিয়া। এ প্রক্রিয়াকেই আরবী ভাষায় তাহজিব বলা হয়। এটি হলো ব্যক্তির কর্ম,রুচী,আচার-আচারণ, পোষাক-পরিচ্ছদ ও সার্বিক জীবন যাপনের প্রক্রিয়ায় পরিশুদ্ধিকরণ। এ প্রক্রিয়ার মধ্য দিয়ে মানুষ রিফাইনড হয় তথা সুন্দরতম হয়। দিন দিন সুন্দরতম হয় তার রুচীবোধ,আচার-আচরণ, কাজকর্ম ও চরিত্র। মুসলমানের ইবাদত ও সংস্কৃতি -এ দুটোর মূলে হলো তার ঈমান। ঈমানের বাহ্যিক প্রকাশ ঘটে তার ইবাদত ও সংস্কৃতিতে। যেখানে ঈমান নেই,সেখানে ইবাদত যেমন নাই তেমনি সংস্কৃতিও নাই্। অপরদিকে যখন ঈমানে জোয়ার আসে তখন শুধু আল্লাহ তায়ালার ইবাদতই বাড়ে না,সংস্কৃতিও সমৃদ্ধ হয়। ঈমান শুধু তার আত্মীক পরিশুদ্ধি দেয় না,পরিশুদ্ধি আনে তার রুচি,আচার-ব্যবহার,পানাহার,পোষাক-পরিচ্ছদ এবং চেতনা ও চৈতন্যে। পরিশুদ্ধি আসে তার অর্থনীতি ও রাজনীতিতেও। এভাবেই মুসলমানের পরিবার,সমাজ ও রাষ্ট্রজুড়ে শুরু হয় সংস্কৃতির নির্মাণ।\nরাষ্ট্রের কাজ স্রেফ রাস্তাঘাট,স্কুল-কলেজ ও কলকারাখানা গড়া নয়।দেশ-শাসন ও বিচারকার্য পরিচালনাও নয়। বরং সবচেয়ে গুরুত্বপূর্ণ কাজটি হলো,জনগণের ঈমান-বৃদ্ধি ও সংস্কৃতির নির্মাণ। সে কাজে কোরআনী জ্ঞানের প্রসার যেমন জরুরী তেমনি জরুরী হলো ন্যায়ের প্রতিষ্ঠা ও পাপাচারের নির্মূল। পাপাচার বাঁচিয়ে যেমন সমাজে সংস্কার আনা যায় না,তেমনি ব্যক্তির জীবনেও তাতে পরিশুদ্ধি আসে না। তাই মুসলমানগণ যেখানে রাষ্ট্র গড়েছে সেখানে শুধু মসজিদ-মাদ্রাসাই গড়েনি,সংস্কৃতিকেও সমৃদ্ধ করেছে।এবং দূর করেছে অপসংস্কৃতিকে। এভাবে সভ্যতার নির্মাণে লাগাতর ভূমিকা রাখতে হয়েছে। নবীজী(সাঃ)র এটাই বড় সূন্নত। সাহাবাদের জানমালের সবচেয়ে ক্ষয়ক্ষতি হয়েছে একাজে। ভভএমন এক মহৎ লক্ষ্যে ১৯৪৭ সালে পাকিস্তানের নির্মাণ উপমহাদেশের মুসলমানদের কাছে অপরিহার্য হয়ে পড়ে। কিন্তু সেটি অনাসৃষ্টি গণ্য হয় ইসলামের শত্রুপক্ষের কাছে। আল্লাহর অবাধ্যদের হাতে রাষ্ট্র অধিকৃত হলে কোরআনের জ্ঞান ও আল্লাহর শরিয়তই যে শুধু অবহেলিত হয় তা নয়,বরং উলঙ্গতা,অশ্লিলতা এবং নাচগানের ন্যায় পাপাচারও তখন শিল্পকলা রূপে গণ্য হয়। মানুষকে মানবতা-বর্জিত করার লক্ষ্যে এটাই হলো শয়তানি শক্তির মিশন। আল্লাহর অবাধ্য এ শক্তিটি মুসলমানদের হাত থেকে যে কোরআন কেড়ে নেয় -তা নয়।বরং কেড়ে নেয় সত্যিকার মুসলমান রূপে বেড়ে উঠার পদ্ধতি। আর মুসলিম রূপে বেড়ে উঠার সে প্রক্রিয়াটিই হলো সংস্কৃতি। সাহাবায়ে কেরাম,তাবেঈন ও তাবে-তাবেঈনগণ যেভাবে নিষ্ঠাবান মুসলমান রূপে বেড়ে উঠেছে -সেটি কি কোন মাদ্রাসা বা বিশ্ববিদ্যালয়ে যাওয়ার কারণে? বরং সেটি মুসলিম রাষ্ট্রে বিদ্যমান ইসলামী সংস্কৃতির কারণে। ইসলামি রাষ্ট্র বিলুপ্ত হলে বা ইসলামের বিপক্ষ শক্তির হাতে রাষ্ট্র অধিকৃত হলো বিলুপ্ত হয় সে সংস্কৃতি। সংস্কৃতির ময়দানে তখন শুরু হয় উল্টো স্রোত। ইসলামের শত্রুশক্তি এজন্যই ইসলাম থেকে মুসলমানদের ফেরাতে মুসলিম দেশের রাজনীতির উপর দখলদারি চায়।বাংলাদেশের ন্যায় মুসলিম দেশগুলির রাজনীতিতে কাফের শক্তির বিনিয়োগটি এজন্যই অধিক। আজকের বাংলাদেশ মূলত তাদের হাতেই অধিকৃত। যারা এ দেশটির শাসক তারা স্বাধীন নয়,বরং বিজয়ী বিদেশীদের পদসেবী এজেন্ট বা প্রতিনিধি মাত্র। বাংলাদেশের উপর ভারত সে মহাবিজয়টি পেয়েছিল ১৯৭১ সালের ১৬ ডিসেম্বর। ১৯৭২য়ে তারা সৈন্য সরিয়ে নিলেও গুপ্তচর ও এজেন্টদের অপসারণ করেনি। বরং এজেন্ট প্রতিপালনে প্রতি বছর যেমন শত শত কোটি টাকা ব্যয় করছে,তেমনি বহুশত কোটি টাকা ব্যয় করে প্রতিটি নির্বাচনে তাদেরকে বিজয়ী করতে। ২০০৮ সালের নির্বাচনে ভারত তার আওয়ামী বাকশালী এজেন্টদের বিজয়ে যে বিপুল অর্থব্যয় করেছিল সে খতিয়ানটি দিয়েছে লন্ডনের বিখ্যাত পত্রিকা “দি ইকোনমিসস্ট”।\nশত্রুর এজেন্ডা ও রিনিয়োগ\nমুসলিম দেশে অমুসলিমদের যেমন এজেন্ডা থাকে তেমনি প্রচুর বিনিয়োগও থাকে। তবে সেটি অর্থনীতির ময়দানে নয়। সেটি বুদ্ধিবৃত্তি ও সংস্কৃতির ময়দানে। সে বিনিয়োগের অর্থে ফুলে ফেঁপে উঠেছে বহু হাজার এনজিও। উঁই পোকার মত এরা ভিতর থেকে শিকড় কাটে। বাংলাদেশের মুসলমানদের উপর ভারতের সে বিনিয়োগটির শুরু একাত্তর থেকে নয়, বরং ১৯৪৭ সালে পাকিস্তান সৃষ্টির পরের দিন থেকে। সে বিনিয়োগটিই প্রকাণ্ড ফল দেয় ১৯৭১ সালে এসে। বাংলাদেশের ভারতসেবী সেক্যুলারিস্টদের কাছে ইসলামের প্রতি অঙ্গিকার হলো সাম্প্রদায়িকতা। সে যুক্তিটি দেখিয়ে ভারতীয় হিন্দুরা ১৯৪৭ সালে পাকিস্তানের প্রতিষ্ঠা রুখতে চেয়েছে। এখন সে কথাটিই বাংলাদেশী সেক্যুলারিস্টরা ভারতীয়দের সাথে কণ্ঠ মিলিয়ে বলে। এসব সেক্যুলারিস্টদের কাছে ভারতীয়দের হিন্দু হওয়াটি সাম্প্রদায়িকতা নয়, কিন্তু মুসলিমদের ইসলাম নিয়ে বেড়ে উঠাটিই সাম্প্রদায়িক। আরো লক্ষণীয় হলো, তাদের কাছে প্যান-হিন্দুবাদ নিয়ে নানা প্রদেশের নানাভাষী হিন্দুদের মাঝে ঐক্য এবং সে একতা নিয়ে অখণ্ড ভারত নির্মাণও সাম্প্রদায়িকতা নয়। কিন্তু মুসলিমদের প্যান-ইসলামী চেতনা নিয়ে রাষ্ট্র নির্মাণ তাদের কাছে শুধু সাম্প্রদায়িকতাই নয়, সেটি চিহ্নিত হয় সন্ত্রাস রূপে। তাদের কাছে গ্রহণযোগ্য নয় ইসলামী শরিয়তের প্রতিষ্ঠাও। কারণ, প্যান-ইসলামী চেতনা ও শরিয়তের প্রতিষ্ঠা পেলে তাদের রাজনীতি থাকে না। প্যান-ইসলামী চেতনা গুরুত্ব পেলে অবাঙালী মুসলিমগণও তখন বাঙালী মুসলিমদের কাছে ভাই রূপে গৃহীত হয়। তখন মৃত্যু ঘটে বাঙালী জাতিয়তাবাদী জাহেলিয়াতের। আর শরিয়ত প্রতিষ্ঠা পেলে তো তাদের মত অপরাধীদের স্থান হয় কারাগারে অথবা কবরস্থানে। কারন তাদের অপরাধ তো আল্লাহর বিরুদ্ধে যুদ্ধের।\nতাই একাত্তরের চেতনাধারিদের লক্ষ্য শুধু পাকিস্তানের ধ্বংস ছিল না, মূল লক্ষ্যটি ছিল ইসলামি চেতনার বিনাশ। সেটি যেমন জনগণের চেতনা থেকে, তেমনি রাষ্ট্রের অঙ্গণ থেকেও। রাষ্ট্র ও তার প্রশাসনিক শক্তিকে তারা পরিনত করেছে ইসলামি চেতনা নির্মূলের হাতিয়ারে। একাত্তরের চেতনাধারিরা তাদের এ মিশনে সবচেয়ে বড় সাহায্য্যটি যে শুধু ভারত থেকে পাচ্ছে তা নয়, বরং সেটি আসছে মার্কিন যুক্তরাষ্ট, ইউরেোপসহ বিশ্বের তাবত ইসলামবিরোধী শক্তি থেকে। তাদের কাছে ইসলামের প্রতিষ্ঠার যে কোন উদ্যোগই হলো মৌলবাদ, জঙ্গিবাদ ও সন্ত্রাস। তারা যে কোন স্বৈরাচারকে মেনে নিতে রাজী আছে,কিন্তু ইসলামের শরিয়ত প্রতিষ্ঠার রাজনীতিকে নয়। কারণ ইসলাম প্রতিষ্ঠার মধ্যে তারা একটি প্রতিপক্ষ সভ্যতার নির্মাণ দেখতে পায়। সভ্যতার সংঘাতের লড়াইয়ে এমন একটি শক্তিতে তারা নিজেদের প্রতিপক্ষ গণ্য করে। সভ্যতার এ লড়াইয়ে যারাই ইসলামের বিপক্ষ তারাই তাদের মিত্র। আওয়ামী বাকশালীরা তো এজন্য ভারতীয় শাসকচক্রের এত কাছের। ইসলামকে রুখতে তারা পাপাচারের জোয়ার সৃষ্টি করে। সেটিকে তারা বলে আধুনিকতা। সেক্যুলার এ সরকারগুলির কাজ তাই সুনীতির প্রতিষ্ঠা যেমন নয়,তেমনি পাপাচারের নির্মূলও নয়। নর্দমার কীট যেমন আবর্জনায় পরিপুষ্টি পায়, এরাই তেমনি পরিপুষ্টি পায় দুর্নীতিতে। ফলে এদের মুল কাজটি হলো,পাপাচারে ও দুর্নীতি দেশটিকে দ্রুত নীচে নামানো। সে মিশনে এরা যে কতটা সফল সেটির প্রমাণ মেলে পৃথিবীর দুইশতটি দেশটির মাঝে দুর্নীতিতে ৫ বার প্রথম হওয়ার মধ্য দিয়ে।\nশুধু কালেমা পাঠে সংস্কৃতবান মানুষ সৃষ্টি হয় না। সেজন্য তাকে সংস্কারের একটি পদ্ধতির মধ্য দিয়ে অগ্রসর হতে হয়। বহু বীজ যেমন গজিয়ে শেষ হয়ে যায়, তেমনি বহু মানুষের জীবনে কালেমা পাঠ থাকলেও পরিপূর্ণ মুসলিম রূপে বেড়ে উঠার কাজটি হয়না। বাংলাদেশে বহু মুসলিম মুখে কালেমা পাঠ করলেও বেড়ে উঠেছে হিন্দু সংস্কৃতি নিয়ে। সংস্কারের চাষাবাদটি হয় চেতনারাজ্য, মুসলিম নরনারীর জীবনে সেখানে কাজ করে কোরআনী দর্শন। কোরআনের জ্ঞানার্জন এজন্যই ইসলামে ফরয। যেখানে সে জ্ঞান নাই, সেখানে সে সংস্কারও নাই। সে জ্ঞানহীনতার ইসলামী পরিভাষা হলো জাহিলিয়াত। জাহিলিয়াত নিয়ে মুসলমান হওয়াটি অসম্ভব। অথচ যার জীবন কোর’আনী জ্ঞানে সমৃদ্ধ তাঁর জীবনে সংস্কারটি আসে বিশাল আকারে। সে সংস্কারের চুড়ান্ত পর্ব হলো আল্লাহর রাস্তায় আত্মদান। তাই যে সমাজে কোরআনের চর্চা যত অধিক সে সমাজে ততই বাড়ে আল্লাহর পথে মোজাহিদ এবং শহীদের সংখ্যা। এবং সে জ্ঞানের শূন্যতায় বিপুল সংখ্যায় বেড়ে উঠে দুর্বৃত্তরা। ইসলামের শত্রু পক্ষ সেজন্যই কোর’আনী জ্ঞান নিয়ে বেড়ে উঠাটি রুখতে চায়। এজন্য তারা চায়, মুসলিম চেতনায় অশিক্ষা ও অজ্ঞতার তথা জাহিলিয়াতের আবাদ। সাবেক সোভিয়েত রাশিয়াতে এজন্যই কোরআনের জ্ঞানচর্চা বন্ধ করা হয়েছিল। তালা ঝুলিয়েছিল মসজিদ-মাদ্রাসায়। অপরদিকে একই রূপ উদ্দেশ্য নিয়ে আজ মার্কিনীগণ মুসলিম দেশে সিলেবাস নিয়ন্ত্রণে নেমেছে। বাংলাদেশের সেক্যুলারিস্টগণ তেমনি একটি উদ্দেশ্য নিয়েই পীর-ফকির ও আউল-বাউলদের খুঁজছে। আজ থেকে কয়েক শত বছর আগে ইসলামের বিজয় রুখার সে তাগিদে চৈতন্যদেবকে হাজির করা হয়েছিল।\nঅথচ ইসলামি সংস্কৃতি মু’মিনকে ইসলামি সভ্যতার নির্মানে নিরলস সৈনিকে পরিণত করে। তখন তার মূল্যবোধ, রুচীবোধ, পানাহার,রাজনীতি, পোষাকপরিচ্ছদ ও তার সাহিত্যের মধ্য দিয়ে প্রকাশ পায় সংস্কারপ্রাপ্ত এক মহান চেতনা ও জীবনবোধ। প্রকাশ পায় তার আল্লাহভীরুতা। এখানে কাজ করে আল্লাহর কাছে প্রিয়তর হওয়ার চেতনা। এ হলো তার বাঁচবার সংস্কৃতি। ঈমানদারের চিন্তুা ও কর্মে এভাবেই আসে পবিত্রতা -যা একজন কাফের বা মোনাফিকের জীবনে কল্পনাও করা যায় না। মুসলিম সমাজে এভাবেই আসে শান্তি,শৃঙ্খলা ও শ্লিলতা। অথচ সেক্যুলারের জীবনে সেটি আসে না। বরং সেক্যুলার সমাজে যেটি প্রবলতর হয় সেটি পার্থিব স্বার্থ হাসিলের প্রেরণা। জীবন-উপভোগে মানুষ এখানে প্রচণ্ড স্বেচ্ছাচারি হয়। সে স্বেচ্ছাচারকে ব্যক্তি-স্বাধীনতার লেবাস পড়িয়ে জায়েজ করে নিতে চায়। সেক্যুলার সমাজে পতিতাবৃত্তি,ব্যভিচার,সমকামিতা,অশ্লিলতা,মদ্যপানের ন্যায় নানাবিধ পাপাচার বৈধ্যতা পায় জীবন উপভোগের এমন স্বেচ্ছাচারি প্রেরণা থেকেই। সেক্যুলারিজম প্রবলতর হলে পাপাচারে এজন্যই প্লাবন আসে। বাংলাদেশ আজ তেমনি এক প্লাবনে নিমজ্জমান। দুর্নীতির দ্রুত বৃদ্ধির কারণ তো এটাই।\nচাই শত্রুমূক্ত স্বাধীনতা\nআজকের বাংলাদেশে ভৌগলিক ভাবে অধিকৃত নয়। এখানে অধিকৃতিটি সাংস্কৃতির। এরূপ সাংস্কৃতিক অধিকৃতিই অসম্ভব করেছে সত্যিকার মুসলিম রূপে বেড়ে উঠা। আর সে অধিকৃতিটি ভারতসহ ইসলামের শত্রুপক্ষের। মুসলিম রূপে বেড়ে উঠার জন্য এ অধিকৃতিমূক্তিটি অপরিহার্য। মুসলিম রূপে বেঁচে থাকার জন্য ঘরবাঁধা,চাষাবাদ করা বা কলকারখানা গড়াই সবকিছু নয়। শুধু পনাহারে জীবন বাঁচে বটে, তাতে ঈমান বাঁচে না। এমন বাঁচার মধ্য দিয়ে সিরাতুল মোস্তাকিম নাই। বরং জুটে পথভ্রষ্টতা। সে পথভ্রষ্টতায় বিপন্ন হয় আখেরাতের জীবন। ইহকাল ও পরকাল বাঁচাতে এজন্যই একজন চিন্তাশীল মানুষকে বেড়ে উঠতে হয় জীবন-বিধান, মূল্যবোধ, জীবন ও জগত নিয়ে একটি সঠিক ধারণা নিয়ে। নিত্য দিনের বাঁচবার সে কোরআনভিত্তিক প্রক্রিয়াটি হলো ইসলামী সংস্কৃতি। মুসলমান রূপে বেড়ে উঠাকে সহজ করার লক্ষ্যেই শত্রুমূক্ত স্বাধীনতা চাই।\n১৯৪৭য়ের আগে মুসলমানদের প্রতিপক্ষ শুধু ব্রিটিশগণ ছিল না, প্রবল প্রতিপক্ষ ছিল হিন্দুরা্রা। আল্লামা ইকবাল চেয়েছিলেন শুধু ঔপনিবেশিক ব্রিটিশদের থেকে মুক্তি নয়, হিন্দুদের থেকে মুক্তিও। উভয়ের থেকে মুক্তির লক্ষ্যেই মুহাম্মদ আলী জিন্নাহকে পাকিস্তানের প্রতিষ্ঠায় আপোষহীন হতে পরামর্শ দেন। এজন্যই আল্লামা ইকবালকে বলা হয় পাকিস্তানের মূল স্বপ্নদ্রষ্টা। ইকবালের ধারণা যে কত নির্ভূল ছিল তার প্রমাণ আজকের ভারতীয় মুসলমানগণ। সংখ্যায় তারা পাকিস্তানের সমূদয় জনসংখ্যার চেয়ে অধিক, ইন্দোনেশিয়ার পরই তাদের অবস্থান। কিন্তু এতবড় বিশাল জনসংখ্যার সফলতা কোথায়? কিছু অভিনেতা, কিছু গায়ক-গায়ীকা, কিছু খেলোয়াড় সৃষ্টি করতে পারলেও তারা কি ইসলামী চেতনাসমৃদ্ধ মোজাহিদ, দার্শনিক ও আলেমের সৃষ্টি করতে পেরেছে? শুধু করাচীতে বা লাহোরে যে সংখ্যক আলেম, লেখক,বুদ্ধিজীবী,বিজ্ঞানী, ডাক্তার, ইঞ্জিনীয়ার, আইনবিদ, প্রফেসর, ব্যবসায়ী ও শিল্পোক্তদাতা সৃষ্টি হয়েছে তা কি ভারতের সমগ্র মুসলমানগণ সৃষ্টি করতে পেরেছে। হাজার হাজার পাকিস্তানীরা প্রাণ দিয়েছে আফগানিস্তান থেকে সোভিয়েত রাশিয়াকে হঠাতে, জিহাদের সে ময়দানে মোজাহিদ এসেছে সূদুর আফ্রিকা থেকে। কিন্তু ক’জন ভারতীয় মুসলমান সেখানে গেছে? অথচ মুসলমানের জীবনে জিহাদ তো অবিচ্ছেদ্য সংস্কৃতি। চেতনার সংস্কার যেখানে চুড়ান্ত,জিহাদ সে জীবনে অনিবার্য। কোন ভৌগলিক সীমান্ত দিয়ে কি সে জিহাদ সীমিত থাকে?\nভারত যে স্ট্রাটেজী নিয়ে ভারতীয় মুসলমানদের শক্তিহীন করেছে সে অভিন্ন স্ট্রাটেজী নিয়ে কাজ করছে বাংলাদেশের মুসলমানদের বিরুদ্ধেও। তবে বাংলাদেশের অভ্যন্তরে চলমান এ সাংস্কৃতিক যুদ্ধে ভারত একা নয়। কাজ করছে এক বিশাল কোয়ালিশন। এ কোয়ালিশনে ভারতের সাথে রয়েছে সমগ্র পাশ্চাত্য বিশ্ব এবং ইসরাইল। শত্রুপক্ষের এ কোয়ালিশনটি একই যুদ্ধ লড়ছে আফগানিস্তান,ইরাক ও ফিলিস্তিনে। বাংলাদেশের রণাঙ্গনে তারা অতি-উৎসাহী সহযোদ্ধা রূপে পেয়েছে দেশটির বিপুল সংখ্যক সেক্যুলার রাজনৈতিক নেতা-কর্মী, সাংস্কৃতিক ক্যাডার, শিক্ষক-বুদ্ধিজীবী, লেখক-সাংবাদিক, আইনজীবী, বিচারপতিসহ বহু সামরিক ও বেসামরিক কর্মকর্তা। বিশ্ব-রাজনীতির অঙ্গণ থেকে সোভিয়েত রাশিয়ার বিদায়ের পর মার্কিন যুক্তরাষ্ট্র ভেবেছিল তাদের পথের কাঁটা এবার দূর হলো। আধিপত্য বিস্তৃত হবে এবার বিশ্বজুড়ে। কিন্তু সেটি হয়নি। একমাত্র আফগানিস্তান দখলে রাখতেই তাদের হিমশিম খেতে হচেছ। পরাজিত হয়েছে ইরাকে। দ্বিতীয় বিশ্বযুদ্ধের ন্যায় মানব ইতিহাসের সবচেয়ে বড় যুদ্ধ শেষ হতে ৫ বছর লেগেছিল। কিন্তু বিগত ১৭ বছর যুদ্ধ লড়েও মার্কিন নেতৃত্বাধীন ৫০টিরও বেশী দেশের কোয়ালিশ বাহিনী আফগানিস্তানে বিজয় আনতে পারিনি। বরং দ্রুত এগিয়ে চলেছে পরাজয়ের দিকে। এখন তারা জান বাঁচিয়ে পালাবার রাস্তা খুঁজছে।\nলক্ষ্য ইসলামী চেতনা নির্মূল\nপাশ্চাত্যের কাছে এখন এটি সুস্পষ্ট, আফগানিস্তান, ইরাক, ফিলিস্তিন, লেবানন, সোমালিয়ার মত ক্ষুদ্র দেশগুলো দখল করা এবং সেগুলোকে কন্ট্রোলে রাখার সামার্থ্য তাদের নেই। যে প্রতিরোধের মুখে তারা হারতে বসেছে সেটির মূল হাতিয়ার যুদ্ধাস্ত্র নয়। জনবল বা অর্থবলও নয়। বরং সেটি কোরআনী দর্শন ও ইসলামের সনাতন জিহাদী সংস্কৃতি। এ দর্শন ও সংস্কৃতিই মুসলমানের জন্য আত্মসমর্পণকে অসম্ভব ও অচিন্তনীয় করে তুলেছে। বরং অতি কাম্য গণ্য হচ্ছে আগ্রাসী শত্রুর বিরুদ্ধে আমৃত্যু লড়াই ও শাহাদত। এমন চেতনা এবং এমন সংস্কৃতির বলেই অতীতে মুসলমানেরা রোমান ও পারস্য সাম্রাজ্যের ন্যায় দুটি বিশ্বশক্তিকে পরাজিত করেছিল। এ যুগেও তারা বিশ্বের সর্ববৃহৎ রাষ্ট্র ও বিশ্বশক্তি রাশিয়াকে পরাজিত করেছে। এবং এখন গলা চেপে ধরেছে মার্কিন যুক্তরাষ্ট্রের। আফগান মোজাহিদদের জিহাদ তাই পাল্টে দিচ্ছে বিশ্বরাজনীতির সমীকরণ। কামান, বোমা ও যুদ্ধবিমানের বলে গণহত্যা চালানো যায়। নগর-বন্দরও ধ্বংস করা যায়। কিন্তু সে কামানে বা গোলায় কি দর্শন ও সংস্কৃতির বিনাশও সম্ভব? বরং তাদের আগ্রাসন ও গণহত্যায় প্রতিরোধের সে দর্শন ও সংস্কৃতিই দিন দিন আরো বলবান হচ্ছে। কোন মার্কিনীকে রণাঙ্গণে রাখতে মাথাপিছু প্রায় ১০ লাখ ডলার খরচ হয়। অথচ মুসলমানরা হাজির হচ্ছে নিজ খরচে। তারা শুধু স্বেচ্ছাই অর্থই দিচ্ছে না, প্রাণও দিচ্ছে।\nঅবস্থা বেগতিক দেখে পাশ্চাত্য এখন ভিন্ন স্ট্রাটেজী নিয়েছে। সেটি শুধু দেশদখল ও গণহত্যা নয়। নিছক নগর-বন্দর, ঘরবাড়ী এবং ব্যবসা-বাণিজ্যের বিনাশও নয়। বরং সেটি ইসলামি দর্শন ও সংস্কৃতি ধ্বংসের। কোরআনে বিশুদ্ধ ইসলাম ও সে ইসলামের অনুসারিদেরকে তারা শত্রু মনে করে। তারা চায়, মুসলমান বেঁচে থাকুক এমন এক ইসলাম নিয়ে যে ইসলামে জিহাদ নেই, শরিয়তের বিধান নাই এবং সূদ-ঘুষ-মদ্যপান ও ব্যভিচারের ন্যায় পাপাচারগুলির বিরুদ্ধে যুদ্ধও নাই। এবং যুদ্ধ নাই সাম্রাজ্যবাদী দখলদারির বিরুদ্ধেও। আত্মসমর্পণের এমন বিকৃত ইসলামকে তারা বলছে প্রকৃত ইসলাম। বলছে মডারেট ইসলাম। সে লক্ষ্যে পৌছার জন্য শুরু করেছে প্রকান্ড আকারের এক সাংস্কৃতিক যুদ্ধ। নতুন এ স্ট্রাটেজীর আলোকে শুধু নিরপরাধ মানুষ হত্যাই করছে না, ঈমান হত্যাতেও তৎপর হয়েছে। এবং সেটি শুধু আফগানিস্তান ও ইরাকে সীমিত নয়। বাংলাদেশের ন্যায় প্রতিটি মুসলিম দেশই এখন একই রূপ সাংস্কৃতিক যুদ্ধের শিকার। তবে বাংলাদেশ তাদের অন্যতম টার্গেট হওয়ার কারণ, দেশটিতে ১৬ কোটি মুসলমানের বাস। তেল, গ্যাস বা অন্য কোন খনিজ সম্পদের চেয়ে ১৬ কোটি জনসংখ্যার ফ্যাক্টরটিই তাদের কাছে সবচেয়ে গুরুত্বপূর্ণ বিষয়। তেল, গ্যাস বোমায় পরিণত হয়না, কিন্তু মানুষ হয়। মাত্র ১৭ জন মুসলিম সৈনিক আজ থেকে হাজার বছর আগে বাংলাসহ সমগ্র পূর্ব ভারতের রাজনৈতীক ও সাংস্কৃতিক মানচিত্রই পাল্টে দিয়েছিল। যে চেতনা নিয়ে ১৭ জন মুসলিম সৈনিক বাংলা জয় করেছিল সে চেতনায় ১৬ কোটি মুসলমান জেগে উঠলে সমগ্র ভারতের মানচিত্রই যে পাল্টে যাবে। ভারতও সেটি বুঝে। তাই বাংলাদেশীরা যুদ্ধ না চাইলেও ভারতের পক্ষ থেকে অর্পিত যুদ্ধের টার্গেট হওযা থেকে বাঁচার উপার নাই। বাঁচতে হলে লড়াই করেই বাঁচতে হবে।\nইসলাম ও মুসলিমদের বিরুদ্ধে শত্রুপক্ষের লড়াইটি সব সময়ই লাগাতর। শত্রুর পক্ষ থেকে চাপিয়ে দেয়া এমন যুদ্ধ থেকে খোদ নবীজীও বাঁচতে পারেননি। মাত্র ১০ বছরে তাকে ৫০ টির বেশী যুদ্ধ করতে হয়। এমন যুদ্ধে শত্রুর লক্ষ্য, শুধু দৈহীক নির্মূল নয়, মুসলমানদের ঈমানকে হত্যা করা। চলমান এ যুদ্ধে পরাজিত হলে অতি কঠিন হবে বাংলাদেশের মুসলমানদের ঈমান নিয়ে বাঁচা। ফলে সংকটে পড়বে আখেরাতের জীবনও। তবে শত্রুর কাছে যারা আত্মসমর্পিত, তাদের জীবনে যুদ্ধ আসে না, বরং আসে লাগাতর গোলামী। পোষা কুকুরে ন্যায় তাদের গলায় তখন শোভা পায় পরাধীনতার শিকল। তাজুদ্দীনের আমলে সে শিকলটি ছিল ভারতের সাথে ৭ দফা চুক্তির, আর মুজিবামলে সেটি ছিল ২৫ সালা চুক্তির। তবে গৃহপালীত বা আত্মবিক্রীত হলে আর চুক্তি লাগে না। এমন গোলামদের কাছে দাসত্ব তখন জীবন-সংস্কৃতিতে পরিণত হয়। শেখ হাসিনার অআমলে তাই আর চুক্তি লাগছে না। ভারতের গোলামীটাই এখন রাজনীতির সংস্কৃতিতে পরিণত হয়েছে।\nবাইবেলের বা বেদ-উপনিষদের জ্ঞান দিয়ে মুসলমানদের বিভ্রান্ত করা অসম্ভব। সেটি অসম্ভব মুসলিম জনপদে পাদ্রী বা পুরোহিতদের নামিয়ে। ব্রিটিশ শাসকেরা সেটি জানতো। জানে আজকের ভারতীয় হিন্দুশাসকগণও। ফলে ইসলামের বিরুদ্ধে তারা সৈন্য নামিয়েছে ইসলামী শিক্ষার ছ্দ্দবেশে। যুগে যুগে ইসলামের শত্রুপক্ষের এটাই কৌশল। মুসলমানেদের মাঝে কাউকে নামিয়েছে আলেমের বেশে, কাউকে বা রাজনীতিবিদ বা বুদ্ধিজীবীর বেশে। তেমন এক স্ট্রাটেজী নিয়ে ব্রিটিশগণ ভারতে আলিয়া মাদ্রাসা খুলেছিল। উপমহাদেশের মুসলমানদের সবচেয়ে বড় ক্ষতিটা হয়েছে এসব মুসলিম নামধারিদের হাতে। বাংলাদেশের ন্যায় মুসলিম দেশে সূদী লেনদেন, ঘুষ, বেপর্দা ও অশ্লিলতা,সেক্যুলার রাজনীতি, পতিতাপল্লি, মদ্যপান ও ব্যভিচারের ন্যায় নানা দুর্বৃত্তি বিনা প্রতিরোধে প্রতিষ্ঠা পেয়েছে তো তাদের কারণেই। এরা মুসলমানদের দৃষ্টি থেকে আড়াল করেছে জিহাদের ন্যায় ইসলামের মূল শিক্ষাকে। ফলে নিরাপদ হয়েছিল তাদের ১৯০ বছেরের শাসন। ইসলামে বিরুদ্ধে সে সফল স্ট্রাটেজী নিয়ে তারা আবার ময়দানে নেমেছে বাংলাদেশে। এখন সে কাজে বাংলাদেশে ব্যবহার করতে চায় জনগণের নিজ অর্থে প্রতিষ্ঠিত হাজার হাজার স্কুল-কলেজ, মসজিদ-মাদ্রাসা ও বিশ্ববিদ্যালয়। বাংলাদেশের ক্ষমতাসীন সেক্যুলারিষ্টদের সহায়তায় ইতিমধ্যই এখন এসব শিক্ষা প্রতিষ্ঠান তাদের হাতে অধিকৃত। অধিকৃত দেশের অধিকাংশ মিডিয়াও। শুরু হয়েছে ইসলামের বিরুদ্ধে ব্যাপক প্রপাগান্ডা। তাদের কথা, ইসলাম এ যুগে অচল। ইসলামের নামে মুসলমানদের চৌদ্দশত বছর নেয়া যাবে না। যেন ইসলাম শুধু নবীজী (সাঃ)র জামানার লোকদের জন্যই নাযিল হয়েছিল। তারা শরিয়তকে বলছে মানবতাবিরোধী। সে প্রপাগান্ডাকে ব্যাপকতর করছে বাংলাদেশের বহু টিভি চ্যানেল,পত্র-পত্রিকা ও বই-পুস্তক। সেগুলির পাশাপাশি প্রতিষ্ঠা করেছে হাজার হাজার এনজিও। এদের সম্মিলিত প্রচেষ্ঠা হলো, নবীজী (সাঃ)র আমলের ইসলামকে জনগণের মন থেকে ভূলিয়ে দেওয়া এবং আল্লাহর কোরআনী হুকুমের বিরুদ্ধে বিদ্রোহী করা।\nবাংলাদেশে ভারত, মার্কিন যুক্তরাষ্ট্র ও অন্যান্য দেশী-বিদেশী ইসলামী বিরোধী শক্তির সম্মিলিত স্ট্রাটেজী হলো,মুসলমানদের জীবন থেকে জিহাদের সংস্কৃতি বিলুপ্ত করা। এবং ভূলিয়ে দেয়া ইসলামের এ মৌল শিক্ষাটিকে। অথচ ইসলাম থেকে নামায-রোযাকে যেমন আলাদা করা যায় না, তেমনি আলাদা করা যায় না জিহাদকেও। পবিত্র কোরআনে জিহাদে যোগ দেয়ার নির্দেশ এসেছে বার বার। শতকরা ৭০ ভাগের বেশী সাহাবা শহীদ হয়েছেন জিহাদে। নবীজী (সাঃ) নিজে যুদ্ধ লড়েছেন বহুবার; ওহুদের যুদ্ধে শহীদও হয়েছেন। ইসলামের বহু শত্রুকে হত্যা এবং বনু কুরাইজা ও বনু নাযির ন্যায় ইহুদী বস্তিকে নির্মূল করা হয়েছে তাঁরই নির্দেশে। অথচ নবীজী (সাঃ)র সে আপোষহীন নীতি ও ইসলামের সে সংগ্রামী ইতিহাসকে তারা সুপরিকল্পিত ভাবে আড়াল করতে চায়। নামায-রোযা, হজ-যাকাতের বাইরেও শিক্ষা, সংস্কৃতি, রাজনীতি, প্রশাসন, প্রতিরক্ষা ও আইন-আদলতের সংস্কারে ঈমানদারের যে গুরুতর দায়ভার রয়েছে সেটিকেও ভূলিয়ে দিতে চায়।\nসৈনিকদের হাত থেকে হাতিয়ার কেড়ে নিলে তারা শক্তিহীন ও প্রতিরক্ষাহীন হয়, তেমনি ঈমানদারগণ জিহাদশূণ্য হলে ইসলামের পক্ষে দাঁড়াবার কেউ থাকে। শত্রুপক্ষ তখন বিনা বাধায় আল্লাহর শরিয়তী বিধানকে আস্তাকুঁড়ে ফেলে। তখন আল্লাহতায়ালার বিরুদ্ধে বিদ্রোহ শুরু হয় সর্বত্র জুড়ে।বাংলাদেশের ১৬ কোটি মুসলমানের সামনে আল্লাহর হুকুমের বিরুদ্ধে বিদ্রোহ হচ্ছে,এবং তাঁর শরিয়তী বিধান অপমানিত হচ্ছে তো এ কারণেই। সাহাবায়ে কেরামের যুগে মুসলমানদের সংখ্যা এর হাজার ভাগের এক ভাগও ছিল না। কিন্তু তাদের সামনে আল্লাহর শরিয়তী বিধান এভাবে পরাজিত ও অপমানিত হয়নি। কারণ তাদের ঈমানের সাথে জিহাদও ছিল। বাংলাদেশের মাটিতে ইসলামের এ এক শোচনীয় পরাজয়। বিপুল বিজয়ীর বেশে এখানে ইসলামের শত্রুপক্ষ। মহান আল্লাহর বদলে রাষ্ট্রের মালিক-মোখতার হয়ে পড়েছে দুর্বৃত্তরা। অথচ এ বিজয় আনতে শত্রুপক্ষকে একটি তীরও ছুড়তে হয়নি। কারণ সে যুদ্ধটি হয়েছে বুদ্ধিবৃত্তি ও সংস্কৃতির ময়দানে,এবং যুদ্ধ লড়েছে সাংস্কৃতিক কর্মীরা। নিজেদের রক্তক্ষয় ও অর্থব্যয় এড়াতে বাংলাদেশের ন্যায় একটি মুসলিম ভূমিতে এমন একটি যুৎসই সাংস্কৃতিক যুদ্ধকেই তারা লাগাতর চালিয়ে যেতে চায়। ফলে এ যুদ্ধের শেষ নাই। দেশটির সাংস্কৃতিক রণাঙ্গনে তাদের বিপুল সৈন্যসমাবেশ ও আয়োজন দেখে তা নিয়ে কি কোন সন্দেহ আছে? ১৪/০৪/২০১২ দ্বিতীয় সংস্করণ ১৭/০৩/২০১৯


আমরা শুধু ভালো ফলের জন্য শিক্ষাদান করছি না আমরা শুধু ভালো ফলের জন্য শিক্ষাদান করছি না – ajkersangbad.com\nস্কুলের শুরু কিভাবে?\nভাষানটেক এলাকা রাজধানীর মধ্যে হওয়া সত্ত্বেও কিছুদিন আগেও নিকট দূরত্বে বেসামরিক মাধ্যমিক স্কুলও ছিল না। এ পরিস্থিতিতে ১৯৮০ সালের ২৭ জানুয়ারি ‘ভাষানটেক জুনিয়র হাই স্কুল’ প্রতিষ্ঠার সিদ্ধান্ত গৃহীত হয়।\nএখানে শিক্ষক-শিক্ষার্থীদের মধ্যে কেমন সম্পর্ক বিদ্যমান?\nশিক্ষক-শিক্ষার্থীদের মধ্যে সম্পর্ক সব সময় বন্ধুসুলভ। শিক্ষকরা শুরুর দিকে খুব বেশি ইফোর্ট দিয়েছেন। বেতনের জন্য নয়, বিদ্যালয়কে প্রতিষ্ঠার জন্য কাজ করতেন। শিক্ষার্থীরাও শুরু থেকেই খুব সুশৃঙ্খল। এককথায় বিদ্যালয়কে সুন্দরভাবে গড়ার জন্য শিক্ষক-শিক্ষার্থীরা সব সময় প্রাণবন্ত ছিল, আছেও। এ কারণে অল্প সময়ে আমরা একটি স্থানে আসতে পেরেছি। দিন দিন চাহিদার পরিপ্রেক্ষিতে শিক্ষার্থী বেড়েছে, সঙ্গে সঙ্গে শিক্ষকও বেড়েছে। বর্তমানে স্কুল এন্ড কলেজের শিক্ষকসংখ্যা ৬০ জন। শিক্ষার্থীসংখ্যা দুই হাজার ৩৬২ জন।\nস্কুল সম্পর্কে কিছু বলুন।\nভাষানটেক স্কুল এন্ড কলেজে দুই শিফটে পড়ানো হয়। প্রভাতি শাখায় মেয়েরা এবং দিবা শাখায় ছেলেরা পড়ালেখা করে।\nএরই মধ্যে কলেজের নিজস্ব অর্থে ৪০.৭৪ শতাংশ জায়গা ক্রয় করে বাউন্ডারি করে দ্বিতীয় শাখা খোলা হয়েছে। দ্বিতীয় শাখায় ছয়তলাবিশিষ্ট একটি একাডেমিক ভবন সরকারিভাবে নির্মাণের জন্য টেন্ডার হয়েছে। আরো একটি একতলা ভবন পাঁচতলা পর্যন্ত করার জন্য সরকারিভাবে অনুমোদন হয়েছে। তখনো শিফট হয়তো বাড়ানো হবে না, তবে আরো বেশি শিক্ষার্থীকে আমরা স্থান দিতে পারব। যদিও এখনো আমাদের জায়গার অভাব নেই। বিশাল আয়তনের প্রতিষ্ঠান আমাদের। কিন্তু তখন আমরা আরো কিছু সহশিক্ষা কার্যক্রম পরিচালনা করতে পারব, আরো বৃহৎ পরিসরে।\nভাষানটেক স্কুল এন্ড কলেজের স্বকীয় বৈশিষ্ট্য সম্পর্কে জানতে চাই।\nআমাদের প্রধান স্বকীয়তা বলতে মনে করি, শুধু ভালো ফলের জন্য আমরা শিক্ষাদান করছি না। আমরা মনে করি, একজন শিক্ষার্থীকে হতে হবে মানবিক গুণসম্পন্ন। তাই আমরা নৈতিক শিক্ষা, সহশিক্ষা কার্যক্রম, খেলাধুলা, কাউন্সেলিং—এসবের ওপরও জোর দিয়ে থাকি। স্কুল এন্ড কলেজটি নিরিবিলি পরিবেশ, প্রচুর গাছপালাসমৃদ্ধ এবং কোলাহলমুক্ত, পরিষ্কার-পরিচ্ছন্ন পরিবেশে অবস্থিত। বিদ্যালয়ের ছাত্র-ছাত্রীদের বেতন ও বিভিন্ন ফি অন্যান্য বিদ্যালয়ের চেয়ে খুবই কম। কেজি থেকে দশম শ্রেণি পর্যন্ত ছাত্র-ছাত্রীদের মাসিক বেতন ৩৬০ থেকে ৪০৫ টাকা। একাদশ থেকে দ্বাদশ শ্রেণি পর্যন্ত ছাত্র-ছাত্রীদের মাসিক বেতন ১০০০ টাকা। সরকার নির্ধারিত টিউশন ফি সাড়ে আট হাজার টাকা। এ বিদ্যালয়ে টিউশন ফি সরকার নির্ধারিত ফির অর্ধেকের কম। ১২টি মাল্টিমিডিয়া শ্রেণিকক্ষ ও একটি আকর্ষণীয় কম্পিউটার ল্যাব, বিজ্ঞানাগার ও লাইব্রেরি রয়েছে। মাল্টিমিডিয়া শ্রেণিকক্ষ পরিচালনায় এ বিদ্যালয় উপজেলায় প্রথম স্থানে রয়েছে। প্রতিটি বোর্ড পরীক্ষা—পিএসসি, জেএসসি ও এসএসসি পরীক্ষার ফল খুবই সন্তোষজনক।\nএকাডেমিক পড়াশোনার বাইরে নিয়মিত খেলাধুলা, শিক্ষা সফর, বিভিন্ন দিবস পালন, বিতর্ক প্রতিযোগিতা, দেয়ালপত্রিকা ও কো-কারিকুলাম কার্যক্রম হয়ে থাকে।\nআপনাদের ভবিষ্যৎ পরিকল্পনা?\nভাষানটেক স্কুল এন্ড কলেজটি নিরিবিলি পরিবেশ, প্রচুর গাছপালাসমৃদ্ধ এবং কোলাহলমুক্ত, পরিষ্কার-পরিচ্ছন্ন পরিবেশে অবস্থিত। এর পূর্ব পাশে একটি ডোবা রয়েছে, সেটি ভরাট করে একটি বাগান করার পরিকল্পনা রয়েছে। দ্বিতীয় শাখায় ছয়তলাবিশিষ্ট একাডেমিক ভবন নির্মাণের কাজ শেষ হলে ছেলে ও মেয়েদের আলাদা করা হবে। বর্তমানে অবস্থিত ভবনে মেয়েরা পড়ালেখা করবে। দ্বিতীয় শাখায় ছেলেদের স্থানান্তরিত করা হবে।


বঙ্গবন্ধু কখনও অন্যায়ের সঙ্গে আপস করেননি বলে মন্তব্য করেছেন গণফোরাম সভাপতি ড. কামাল হোসেন। তিনি বলেন, ‘বঙ্গব্ন্ধুর এই গুণের প্রতি পাকিস্তানের শাসকরাও শ্রদ্ধা করতেন। বঙ্গবন্ধু বারবার জীবনের ঝুঁকি নিয়েছেন বলেই আমরা স্বাধীন দেশ পেয়েছি।’ শুক্রবার (১০ জানুয়ারি) গণফোরাম আয়োজিত ‘বঙ্গবন্ধুর স্বদেশ প্রত্যাবর্তন দিবস ১০ জানুয়ারি ৭২, অকথিত ঘটনাবলি’ শীর্ষক এক আলোচনা সভায় তিনি এসব কথা বলেন।\nড. কামাল বলেন, ‘তাকে মৃত্যুদণ্ডের ভয় দেখালেও তিনি হাসিমুখে বলতেন, তোমরা আমার কাছ থেকে একটা কথাও বের করতে পারবে না। স্বাধীন হওয়ার পর ফিরে এসে তিনি দেশ গড়ার জন্য কাজ শুরু করে দিয়েছেন।’\nগণফোরাম সভাপতি বলেন, ‘‘আমার মনে আছে, তখন জেলের জিওসি ছিলেন জেনারেল মোজাফফর উদ্দিন। তিনি আমাকে বললেন, ‘আমি বুঝে গেছি তোমার নেতা খুব বড় মাপের। বঙ্গবন্ধু যেভাবে কথা বলেছেন, এটা দেখে তার প্রতি আমার শ্রদ্ধা বেড়ে গেছে। আমি খুব বিপদে আছি। তাকে গ্রেফতারের পর থেকে হাজার হাজার মানুষ আসছে ক্যান্টমেন্টের দিকে। স্লোগান দিচ্ছে জেলের তালা ভাঙবো, শেখ মুজিবকে আনবো। তোমরা বিক্ষোভকারীদের থামাও, এটা তো ক্যান্টনমেন্ট এলাকা। বিক্ষোভকারীদের ধাওয়া দিলে অনেক লোক মারা যাবে, রক্তপাত ঘটবে।’ এরপর ক্যান্টনমেন্ট থেকে জিপ দিয়ে কয়েকজন গিয়ে বঙ্গবন্ধুকে ৩২ নম্বরের বাসায় নিয়ে এলো। এসব ইতিহাস তো আমরা দেখেছি। ফলে মৃত্যুর ভয় দেখিয়ে বঙ্গবন্ধুর কাছে থেকে কেউ কোনও কথা বের করতে পারেনি।’’\nবঙ্গবন্ধুর অসাধারণ নেতৃত্ব ছিল উল্লেখ করে ড. কামাল বলেন, ‘সেই নেতৃত্বের ফলে আমাদের স্বাধীনতা অর্জন সম্ভব হয়েছে। তাই আজ আমরা মুক্ত, শ্রদ্ধার সঙ্গে তাকে স্মরণ করি।’\nবঙ্গবন্ধু যে সংবিধানে স্বাক্ষর করেছেন, সেটি জাদুঘরে সংরক্ষিত আছে মন্তব্য করে ড. কামাল বলেন, ‘আমি তো মনে করে স্বাধীনতা দিবস উপলক্ষে প্রত্যেক স্কুল-কলেজের শিক্ষার্থীদের জাদুঘরে নিয়ে এই দলিল দেখানো উচিত। তাকে শ্রদ্ধা করতে হলে তার স্বাক্ষরিত সংবিধানকে মানতে হবে। তিনি যে আমাদের দেশের মালিক করে গেছেন, সেটা ছাড়তে পারি না। দেশের মালিক জনগণ, এটাই হলো স্বাধীনতার অর্থ। দেশ জনগণের, কোনও একক ব্যক্তির নয়। সেখানে স্বৈরতন্ত্র থাকার কোনও অবকাশ নেই।’\nড. কামাল বলেন, ‘অবাধ ও সুষ্ঠু নির্বাচনের কোনও ঘাটতি হলে মনে করতে হবে বঙ্গবন্ধুর কথাকে অমান্য করা হচ্ছে। জাতির পিতাকে সবার ওপরে রাখতে হবে। আমরা সবাই তাকে শ্রদ্ধা করি।’ তিনি আরও বলেন, ‘বঙ্গবন্ধু স্বাক্ষরিত সংবিধানে বলা আছে, অবাধ নিরপেক্ষ নির্বাচন হবে। জনগণের সবচেয়ে বড় কতর্ব্য হচ্ছে তিনি যেটা দিয়ে গেছেন, সেটা রক্ষা করা। যে বা যারা এর (সংবিধান) বিরুদ্ধে কাজ করবে, তাদের চিহ্নিত করতে হবে। কারণ, তারা দেশ, সংবিধান ও স্বাধীনতার শত্রু। তাই আসুন, আমরা সবাই আজকে শপথ নিই, মুক্তিযুদ্ধের মাধ্যমে আমরা যে স্বাধীনতা পেয়েছি, সেটা যেন পুরোদমে ভোগ করতে পারি। এজন্য আমাদের জেলায় জেলায় এবং থানায় থানায় সংগঠিত হতে হবে।’\nসংবিধানকে সর্বোচ্চ আইন উল্লেখ করে ড. কামাল বলেন, ‘বঙ্গবন্ধুর সংবিধানে কারও হাত দেওয়ার ক্ষমতা নেই। বিচার বিভাগের স্বাধীনতা খুবই গুরুত্বপূর্ণ বিষয়। এটাতে কোনও হাত দেওয়া যাবে না। আমরা কিছুটা আনন্দবোধ করতে পারি, আমাদের বিচারকরা ঝুঁকি নিয়েও বিচার বিভাগের স্বাধীনতা রক্ষায় জন্য কাজ করে গেছেন। আমরা সেদিন দেখলাম, সাবেক প্রধান বিচারপতি সুরেন্দ্র কুমার সিনহাকে লাঞ্ছিত করা হয়েছিল। এটি লজ্জার বিষয়।’\nঅনুষ্ঠানে আরও উপস্থিত ছিলেন গণফোরামের নির্বাহী সভাপতি সুব্রত চৌধুরী, প্রেসিডিয়াম সদস্য জগলুল হায়দার আফ্রিক, মোকাব্বির খান প্রমুখ।


Colourful Art can be seen on manhole covers in Japan dgtl - www.anandabazar.com\n১০, সেপ্টেম্বর, ২০১৯, ০৫:০৩\nম্যানহোলের ঢাকনা রাঙিয়ে সকলকে অবাক করছে জাপান\nবাড়ির দেওয়ালে গ্রাফিতি করা বা রাস্তার ধারে ম্যুরাল আঁকা তো দেখেছেন। তবে সেই শিল্পকর্মই যদি দেখা যায় রাস্তায় শুয়ে থাকা ম্যানহোলের ঢাকনায়! এমনটাই দেখা যাচ্ছে জাপানে। দেওয়াল বা রাস্তার কোনা ছাড়িয়ে এ বার রংবেরঙের শিল্পকর্মে ম্যাড়মেড়ে ম্যানহোলের ঢাকনাগুলিও বহন করছে শিল্পীর কল্পনা।\nদেওয়াল বা ঘরবাড়ি ছাড়িয়ে এ বার জাপানের রাস্তায় ম্যানহোলের ঢাকনাগুলিও নজর কাড়ছে উৎসাহীদের। ম্যানহোলে আঁকা বহুমুখী শিল্পকর্ম দেখতে সুদূর প্রান্ত থেকেও অনেকে ভিড় জমাচ্ছেন জাপানের বিভিন্ন শহরে।\nগত শতকের পাঁচের দশক থেকেই জাপানে নানা ধরনের জ্যামিতিক আকারের ওই ঢাকনাগুলি তৈরি করা হয়েছিল। জাপানের শহরের নামেই সে সব ডিজাইনের এক একটা নামকরণ করা হয়েছিল। যেমন, ‘টোকিয়ো’ বা ‘নাগোয়া’।\nশিল্পীর তুলিতে রঙের টান মেরে ম্যানহোলের ঢাকনার ভোলবদল করার এই আইডিয়া আসলে জাপানের এক আমলা ইয়াসুতাকে কামেদার। ১৯৮৫ সাল থেকে ওই আইডিয়াকে বাস্তবে রূপান্তরিত করার শুরু হয়। মূলত, শহুরে বাসিন্দাদের ব্যয়বহুল অথচ আধুনিক নিকাশি ব্যবস্থার গুরুত্ব বোঝাতেই এমন ভাবনা মাথায় আসে কামেদার।\nশুরুটা সাদামাটা ভাবে হলেও ম্যানহোলের ঢাকনায় এই শিল্পকর্ম জাপানের সাংস্কৃতিক ক্ষেত্রে রীতিমতো আলোড়ন তুলেছে।\nঠিক কী কী আঁকা হচ্ছে ওই ম্যানহোলের ঢাকনাগুলিতে? সাধারণত, শহরের প্রতীক চিহ্ন, স্থানীয় এলাকার কোনও ঘটনা বা ফুল অথবা পাখির আকার ফুটিয়ে তোলা হয়েছে তাতে। যেমন, টোকিয়োর উত্তর-পশ্চিম প্রান্তের পাহাড়ি এলাকার শহর তাকাসাকিতে যে সব ম্যানহোল রয়েছে, তার ঢাকনায় ফুটে উঠেছে সে জায়গার জনপ্রিয় বাজি উৎসব।\nফুকায়া শহরে আবার দেখা যায়, সেখানকার স্থানীয় ম্যাসকট খরগোশ-হরিণের সহাবস্থান। কোথাও আবার কার্টুন চরিত্রও ঠাঁই পেয়েছে ঢাকনার গায়ে। টোকিয়োর তামা ওয়ার্ডে দেখা মিলছে ‘হ্যালো কিটি’ নামের এমন এক কার্টুন চরিত্রের।\nশুধুমাত্র ফুল-পাখি বা কার্টুন চরিত্রই নয়, কোনও কোনও ম্যানহোলের ঢাকনায় চোখে পড়ে হিরোশিমা কার্প বেসবল টিমের লোগোও।\nএ ধরনের ম্যানহোলে ঠিক কী কী আঁকা হবে, তা নিয়ে নির্দিষ্ট কোনও নীতি নেই প্রশাসনের। ফলে ম্যানহোলের কাছাকাছি এলাকার কোনও থিম পার্ক বা স্টেডিয়ামের ছবিও ফুটে উঠতে তাতে।\nসাধারণত, ম্যানহোলের গায়ে অ্যালুমিনিয়ামের প্রলেপের উপর স্যান্ড মোল্ড দিয়ে ফুটিয়ে তোলা হচ্ছে এ ধরনের নানা ডিজাইন। জাপানের ১,৭১৮টি পুরসভার মধ্যে প্রায় ৯৫ শতাংশ এলাকার ম্যানহোলই এ মুহূর্তে ভরে গিয়েছে বিভিন্ন ছবিতে।\nএক একটি ম্যানহোলের ঢাকনা এ ধরনের শিল্পকর্ম ফুটিয়ে তুলতে খরচ পড়ছে ৫৮৫ ডলারের কাছাকাছি। তবে ঢাকনাগুলিতে শিল্পীর তুলিতে নানা রং জোড়া হলে তার খরচ বে়ড়ে দাঁড়াচ্ছে প্রায় ৯০০ ডলারেরও বেশি।\nম্যানহোলের ঢাকনা রং করার এই ট্রেন্ড জাপানে এতটাই জনপ্রিয় যে এ নিয়ে সংগঠনও গড়ে উঠেছে। এ ধরনের শিল্পকর্মের গুণমুগ্ধরা আবার ওয়েবসাইটও খুলে ফেলেছেন। তাতে ম্যানহোলের ঢাকনার ছবি তুলে তা পোস্ট করছেন তাঁরা। টোকিয়োতে তো গত ফেব্রুয়ারিতে ম্যানহোল ফেস্টিভ্যালও হয়ে গেল!\nকরোনা আতঙ্ক: বিখ্যাত টিভি কারখানায় তৈরি হচ্ছে লক্ষ লক্ষ ফেস মাস্ক!।\nকুস্তির ময়দানে স্বয়ংক্রিয় রোবট, সুমো ফাইটারদের মতো টক্কর দিচ্ছে একে অপরকে।


মোদিকে সর্বোচ্চ সম্মান জানাবে বাংলাদেশ: পররাষ্ট্রমন্ত্রী – সময় জার্নাল\nঢাকা | শনিবার, ৩১ জুলাই ২০২১, ০৪:৪৬ পূর্বাহ্ন\nমোদিকে সর্বোচ্চ সম্মান জানাবে বাংলাদেশ: পররাষ্ট্রমন্ত্রী\nপ্রকাশিতঃ ৬:০৩ অপরাহ্ণ, মঙ্গল, ৩ মার্চ ২০\nসময় জার্নাল ডেস্ক: ভারতের প্রধানমন্ত্রী নরেন্দ্র মোদিকে বাংলাদেশের সাধারণ মানুষও সম্মান জানাবে বলে মন্তব্য করেছেন পররাষ্ট্রমন্ত্রী ড. একে আব্দুল মোমেন। তিনি বলেছেন, যারা নরেন্দ্র মোদির সফরের বিরোধিতা করছেন, এটা তাদের নিজস্ব ব্যাপার। তবে নরেন্দ্র মোদিকে সর্বোচ্চ সম্মান জানবে বাংলাদেশ, সাধারণ মানুষও মোদিকে সম্মান জানাবে।\nমঙ্গলবার দুপুরে সদর উপজেলার খাদিমপাড়া ইউনিয়ন পরিষদের বিভিন্ন উন্নয়ন প্রকল্পের উদ্বোধন শেষে সাংবাদিকদের প্রশ্নের জবাবে পররাষ্ট্রমন্ত্রী এসব কথা বলেন।\nজাতির পিতা বঙ্গবন্ধু শেখ মুজিবুর রহমানের জন্মশত বার্ষিকী উপলক্ষে মুজিব বর্ষের অনুষ্ঠানে অতিথি হিসেবে ভারতের প্রধানমন্ত্রীকে আমন্ত্রণ জানিয়েছে বাংলাদেশ সরকার। বাংলাদেশের স্বাধীনতা যুদ্ধে বিশেষ সহযোগিতার জন্য ভারতীয় প্রধানমন্ত্রীসহ আরও কয়েকজনকে আমন্ত্রণ জানানো হয়েছে। তবে সম্প্রতি দিল্লিতে সহিংসতার পরিপ্রেক্ষিতে মুজিববর্ষে মোদির সফরের বিরোধিতা করছে বিএনপি-জামায়াত, ইসলামপন্থি ও বাম রাজনৈতিক দল। বিভিন্ন জায়গায় মিছিল-সমাবেশ হয়েছে।\nএ প্রসঙ্গে পররাষ্ট্রমন্ত্রী ড. মোমেন বলেন, গণতান্ত্রিক দেশে সবার মতামত জানানোর অধিকার আছে। তবে আমাদের স্বাধীনতার বন্ধু রাষ্ট্রের প্রধানমন্ত্রীকে সর্বোচ্চ সম্মাননাই জানাবে সরকার। বাঙালি বরাবরই অতিথিপরায়ণ। তাই অতিথিকে সম্মান জানাবে এদেশের সাধারণ মানুষ।\nদেশ ও পরিবারের স্বার্থেই এখন বিদেশে গমনাগমন বন্ধ রাখতে হবে: স্বাস্থ্যমন্ত্রী


সম্পত্তি দখলকে কেন্দ্র করে উত্তেজনা! কংগ্রেস নেতাদের মারধর-সোনা ছিনতাই, অভিযোগ তৃণমূলের বিরুদ্ধে - press card news\nHome Politics West Bengal সম্পত্তি দখলকে কেন্দ্র করে উত্তেজনা! কংগ্রেস নেতাদের মারধর-সোনা ছিনতাই, অভিযোগ তৃণমূলের বিরুদ্ধে\nসম্পত্তি দখলকে কেন্দ্র করে উত্তেজনা! কংগ্রেস নেতাদের মারধর-সোনা ছিনতাই, অভিযোগ তৃণমূলের বিরুদ্ধে\npresscard May 22, 2022 Politics, West Bengal,\nউত্তর ২৪ পরগনা: পৌর এলাকায় জাতীয় কংগ্রেসের সম্পত্তি দখল করে নেওয়ার অভিযোগ উঠল তৃণমূল কংগ্রেসের বিরুদ্ধে। পাশাপাশি কংগ্রেস দুই নেতাকে মারধর ও সোনার চেন ছিনতাইয়ের অভিযোগও উঠেছে। অভিযোগ অস্বীকার তৃণমূলের। ঘটনাটি ঘটেছে গোবরডাঙ্গায়।\nগোবরডাঙ্গা পৌরসভার ১৩ নম্বর ওয়ার্ডে জাতীয় কংগ্রেসের একটি ফাঁকা জমি পড়ে রয়েছে দীর্ঘদিন ধরে। সেটি বর্তমানে পরিত্যক্ত আবর্জনার স্তুপে পরিণত হয়। কংগ্রেস নেতৃত্ব খবর পায়, জায়গাটি দখল করে নিচ্ছে শাসকদল। খবর পেয়ে শনিবার রাতেই কংগ্রেস কর্মীরা সেখানে গিয়ে ফ্ল্যাগ লাগিয়ে স্লোগান দিতে থাকেন।\nকংগ্রেসের অভিযোগ, 'স্লোগান চলাকালে পুলিশের সামনেই গোবরডাঙ্গা পৌরসভার চেয়ারম্যানের নেতৃত্বে বেশ কয়েকজন তৃণমূল কর্মী তাদের ওপর হামলা চালায়। দুজনকে মারধর করা হয় এবং সোনার চেন ছিনতাই করে নিয়ে নেওয়া হয়।'\nএই নিয়ে আমরা কথা বলেছিলাম, গোবরডাঙ্গা পৌরসভার চেয়ারম্যান শঙ্কর দত্তর সাথে। তিনি বলেন, কংগ্রেস কর্মীরা মিথ্যাচার করছে। এখনকার এই কংগ্রেস কর্মীরা সিপিএম ও বিজেপির মুখে কথা বলে তারা।\nচেয়ারম্যান শংকর দত্ত জানান, হরিপদ বিশ্বাস নামে এক ব্যক্তির জমি ছিল ২ শতক। জমির এক শতক কংগ্রেস দখল করে রেখেছিল, রেকর্ড দখল বলে উল্লেখ আছে। তিনি বলেন, কংগ্রেস কর্মীদের কেউ মারধর করেনি। তার পাল্টা অভিযোগ, কংগ্রেস মিথ্যে কথা বলছে। শনিবার রাতে ওই জমির কাছে কংগ্রেস কর্মীরা বাজে বাজে স্লোগান দিচ্ছিল, সেই সময় কিছু ব্যক্তি প্রতিবাদ করে, ধমক দিলে পালিয়ে যায়, ওদের মারধরের প্রয়োজন হয় না, মন্তব্য চেয়ারম্যানের।\nজায়গাটি তৃণমূল কংগ্রেসের কর্মীরা দখল করেনি ওই ওয়ার্ডের সেলফ এল গ্রুপ এর কিছু মহিলা কিছু করতে চেয়ে একটি ছোট ঘর বানিয়ে ছিল। এমনই জানান, পৌরপ্রধান শঙ্কর দত্ত।\nশনিবার রাতে ঘটনার পর এলাকায় উত্তেজনা ছড়িয়ে পড়ে। ঘটনাস্থলে পৌঁছায় গোবরডাঙ্গা থানার পুলিশ এবং কংগ্রেস সভাপতি পবিত্র সমাদ্দারকে থানায় নিয়ে আসে। পরবর্তীতে রাতেই থানা থেকে বেল বন্ডে সই করিয়ে কংগ্রেস সভাপতিকে ছেড়ে দেওয়া হয়।\nএই জমি কাণ্ডে এখন গোবরডাঙ্গায় চলছে রাজনৈতিক কাদা ছোঁড়াছুঁড়ি। কংগ্রেসের পক্ষ থেকে জানানো হয়েছে, তারা আদালতে দ্বারস্থ হবেন এই জমি নিয়ে। তবে শনিবার রাতের ঘটনার গোবরডাঙ্গা থানায় কোন লিখিত অভিযোগ দায়ের করেননি তারা।\nTags # Politics # West Bengal\nBy presscard - May 22, 2022\nΕτικέτες Politics, West Bengal\nNews (1237) Sports (60)


স্টিকার পাম্প ধরণের সহ স্প্রিং টয়লেট স্প্রে এয়ার ফ্রেশনার 12 এমএল /9জি\nআমরা আপনার জন্য জিনিসগুলি যতটা সম্ভব সহজ করতে চাই। আমাদের বিস্তৃত ডিজাইন এবং রঙগুলির যে কোনও পণ্য আপনি চান তা নির্বাচন করুন, আপনি যখন আমাদের সাথে অর্ডার করেন তখন আর্টওয়ার্ক, প্লেটস, সেটআপ, ডাই কাটিং, বা ব্যয়গুলির জন্য কোনও অতিরিক্ত কোনও ফি পাবেন না। যদি ছাঁচের নতুন খোলা থাকে তবে আপনাকে আগে জানিয়ে দেওয়া হবে।\nআমাদের কাছে গাড়ী এয়ার ফ্রেশনার শিল্পে সর্বাধিক প্রতিযোগিতামূলক মূল্য রয়েছে। যেহেতু আমরা একটি সম্পূর্ণ সজ্জিত প্রস্তুতকারকের, আমরা আপনার ব্র্যান্ডের সম্পূর্ণ স্কেল উত্পাদন থেকে ছোট আদেশ থেকে সবকিছু সামঞ্জস্য করতে পারেন। আপনার এয়ার ফ্রেশনার প্রয়োজনের উপর ভিত্তি করে আমাদের ইমেল করুন বা আমাদেরকে স্কেলিং প্রাইস কোটের জন্য কল করুন।\nবেশ কয়েকটি বড় আন্তর্জাতিক ব্র্যান্ডের জন্য গাড়ির এয়ার ফ্রেশনারগুলির প্রস্তুতকারকের হিসাবে, আমাদের কোনও বড় সমস্যা উৎপাদনে সমস্যা নেই। আমরা কমপক্ষে 500 টুকরো জন্য কাস্টম গাড়ী এয়ার ফ্রেশনার অর্ডারগুলি পূরণ করতে পারি। অর্ডার 500 টুকরো অধীনে একটি উদ্ধৃতি জন্য আমাদের সাথে যোগাযোগ করুন এবং আমরা আপনাকে সামঞ্জস্য করতে আমরা যা করতে পারি তা করব will\nআমরা আপনাকে সম্পূর্ণ এবং পেশাদার দেখায় পণ্য সরবরাহ করতে সজ্জিত, স্টোরগুলিতে বিক্রয়ের জন্য প্রস্তুত। কাস্টম প্যাকিং কার্ড, তাঁবু কার্ড, ক্লিপ স্ট্রিপ এবং প্রদর্শন বাক্সগুলির বিকল্পগুলি সম্পর্কে আমাদের জিজ্ঞাসা করুন। আপনি আমাদের জন্য কাস্টম বানানো বায়ু ফ্রেশনার উত্পাদন করতে সর্বনিম্ন 3,000 টুকরা অর্ডার করতে হবে।\nআমরা উপলব্ধ সবচেয়ে জনপ্রিয় সুবাস একটি বিশাল বৈচিত্র্য এবং আপনার ব্যক্তিগতকৃত গাড়ী বায়ু fresheners জন্য প্রস্তুত। আপনার যদি আপনার নিজস্ব সুগন্ধির অনুরোধ থাকে তবে এটি প্রেরণ করুন এবং আমরা সম্ভবত এটি কাস্টম তৈরি করতে সক্ষম হব। নীচে আমাদের সবচেয়ে জনপ্রিয় সুবাস কিছু দেখুন:\nমোটরগাড়ি এয়ার ফ্রেশনার শিল্পে বিশেষজ্ঞ প্রস্তুতকারক হিসাবে, আমরা আপনার প্রয়োজনীয়তা অনুসারে পণ্য তৈরি করতে পারি। আপনি যখন বাল্ক অটো এয়ার ফ্রেশনারদের অর্ডার করেন, আমরা আপনাকে দুর্দান্ত কাস্টমাইজেশন, নমুনা, কম দাম এবং শিপিং ছাড়ের মতো বিকল্প সরবরাহ করতে পারি। এটি একটি খুচরা দোকান চেইন, গাড়ি ধোয়ার চেইন, মেরামতের দোকান চেইন বা বিতরণ ব্যবসা মালিকানাধীন যে কেউ জন্য একটি দুর্দান্ত বিকল্প। আপনার পাইকারি কাস্টম কার এয়ার ফ্রেশনার উত্পাদন শুরু করতে আমাদের সহায়তা দিন।\nআমরা বুঝতে পারি যে আমাদের অনেক গ্রাহক প্রথমবারের জন্য কাস্টম কার এয়ার ফ্রেশনার অর্ডার করছেন। এটি কোনও নতুন প্রচার বা নতুন খুচরা পণ্যের ক্ষেত্রেই হোক, ব্যক্তিগতকৃত অটো এয়ার ফ্রেশনার কেনার সিদ্ধান্ত নেওয়ার সময় স্বাভাবিকভাবেই অনেক প্রশ্ন জিজ্ঞাসা করা উচিত। আপনি যদি এখানে আপনার প্রশ্নের উত্তর খুঁজে না পান তবে ইমেলের মাধ্যমে আমাদের সাথে যোগাযোগ করতে বা আমাদের কাছে বিনা দ্বিধায় যোগাযোগ করুন। আমরা আপনার যে কোনও প্রশ্নের উত্তর দিতে বা আপনার যে উদ্বেগের উদ্বেগ প্রকাশ করতে পেরে খুশি হব। আপনার কাস্টম এয়ার ফ্রেশনার অর্ডার দিয়ে শুরু করা কতটা সহজ তা দেখে আপনি অবাক হয়ে যাবেন।\nকোন শিল্পকর্ম আছে না?\nএটি গ্রাহকদের সবচেয়ে সাধারণ উদ্বেগগুলির মধ্যে একটি। আপনার কোন আর্টওয়ার্ক না থাকলে চিন্তা করার দরকার নেই। আমাদের ইন হাউস ডিজাইন টিমটি আপনার প্রয়োজনগুলি পূরণ করবে এমন একটি এয়ার ফ্রেশনার ডিজাইন করতে আপনার সাথে কাজ করবে। আপনার যদি আর্টওয়ার্ক থাকে তবে আমরা পিডিএফ, ইপিএস এবং এআই ফাইলগুলি পেতে পছন্দ করি। এর অর্থ এই নয় যে আপনার যদি কাজ করতে হয় তবে আপনি কোনও জেপিজি দিয়ে পাঠাতে পারবেন না।\nস্বাভাবিক প্রসবের সময়টি নির্দিষ্টকরণের ভিত্তিতে হয়, সাধারণত উত্পাদন, পরিদর্শন এবং মান নিয়ন্ত্রণের চেকটি শেষ করতে অনুমোদনের প্রায় 25-30 দিন সময় নেয়।\nএন ইড অত্যন্ত দ্রুত সরবরাহ ?\nআমাদের প্রয়োজনে খুব দ্রুত গাড়ী এয়ার ফ্রেশনার অর্ডার উত্পাদন করার ক্ষমতা রয়েছে। অবশ্যই, পরিস্থিতির উপর নির্ভর করে দাম যথাযথভাবে সামঞ্জস্য করা হবে। সেরা এয়ার ফ্রেশনার মূল্য নির্ধারণের জন্য যথাসম্ভব নোটিশ দেওয়া ভাল। যাইহোক, যখন এটি তারের নিচে নেমে যায় এবং যত তাড়াতাড়ি সম্ভব আপনার পণ্যগুলির প্রয়োজন হয়, আমরা আপনার প্রয়োজনীয়তাগুলি সমস্ত স্থিত করতে সর্বদা আপনার সাথে কাজ করব।\nআমরা পণ্য মেলে মেলে ক্লিপ এবং স্ট্রিং সব ধরনের অফার। আপনি যদি অন্যরঙ পছন্দ করতে চান তবে আমাদের কাছে গরম গোলাপী থেকে রৌপ্য ধাতব ধাতব সব পাওয়া যায়। কখনও কখনও ডান রঙটি আপনার গাড়ির এয়ার ফ্রেশনারে নিখুঁত উচ্চারণ।\nনমুনা সীসা সময় প্রাপ্যতার উপর নির্ভর করে, আমাদের স্টিক পণ্যগুলির জন্য নেতৃত্বের সময়টি2দিনের মতো কম থাকে। পুরো নতুন ডিজাইনের ক্ষেত্রে সীসাটি পণ্যের স্পেসিফিকেশনের উপর নির্ভর করে 7-15 দিন পর্যন্ত যেতে পারে।\nগাড়ি ও হোম এয়ার ফ্রেশনার শিল্পে শমূদের 15 বছরেরও বেশি বছরের অভিজ্ঞতা রয়েছে। তার বিশাল অভিজ্ঞতার এবং সমন্বিত উত্পাদন প্রক্রিয়াগুলির কারণে, ইউরোপ, উত্তর ও দক্ষিণ আমেরিকার কোম্পানিগুলির গ্রাহকদের দ্বারা শ্যামড এর পণ্য গুণমান এবং চমত্কার পরিষেবা প্রশংসিত হয়েছে এবং বিশ্বের বিখ্যাত ব্র্যান্ডগুলির সাথে শক্তিশালী ব্যবসায়িক সম্পর্ক গড়ে তোলার অনুমতি দিয়েছে। শামুডের শিল্প উত্পাদন কেন্দ্রের রাজ্যের পাশাপাশি আইএসও ৯০০১, ডাব্লুসিএ, পৌঁছনো, এবং বিএসসিআই সহ আন্তর্জাতিক শংসাপত্র রয়েছে।


NewsChittagong24.Com » মুক্তিযুদ্ধকে হাতিয়ার বানিয়ে সরকার অপরাজনীতি করছে\nমুক্তিযুদ্ধকে হাতিয়ার বানিয়ে সরকার অপরাজনীতি করছে\nপ্রকাশ:| সোমবার, ৪ সেপ্টেম্বর , ২০১৭ সময় ০৯:০১ অপরাহ্ণ\nচট্টগ্রাম মহানগর বিএনপি’র উদ্যোগে তারেক রহমানের কারামুক্তি দিবসের আলোচনা সভায়-আমির খসরু মাহমুদ চৌধুরী\nবিএনপি জাতীয় স্থায়ী কমিটির সদস্য আমির খসরু মাহামুদ চৌধুরী বলেছেন, তারেক রহমান সত্য কথা বলায় সরকার তাকে ভয় পায়। তারেক রহমান মুক্তিযুদ্ধের সঠিক ইতিহাস তুলে ধরায় তার বিরুদ্ধে ষড়যন্ত্রে লিপ্ত রয়েছে সরকার। মুক্তিযুদ্ধকে হাতিয়ার বানিয়ে সরকার অপরাজনীতি করছে। কিন্তু অবৈধ সরকারের সকল ষড়যন্ত্রের বিরুদ্ধে দেশবাসী আজ ঐক্যবদ্ধ। তারেক রহমানের বিরুদ্ধে যে কোন ষড়যন্ত্র এদেশের দেশপ্রেমিক জনতা রুখে দিবে। তিনি আরও বলেন, দেশ আজ মহাসংকটে অতিক্রম করছে। চারদিকে গুম, খুন, হরিলুট, সম্পদের হরিলুট, কান্নার রোল, সব ধর্মের নারী, পুরুষ, ধনী গরিব এমন কি স্কুল ছাত্রী ও আজ নিরাপদে চলাফেরা করতে পারছে না। দেশ যেন আতংকের জনপদে পরিণত হয়েছে। বিচার বিভাগ তার স্বাধীনতার জন্য হাহাকার করছে। সরকার ক্ষমতাকে দীর্ঘস্থায়ী করার জন্য দেশের সর্বত্র বাকশালী কায়দায় প্রশাসনিক কার্যক্রম চালু করেছে। দেশের স্বাধীনতা সার্বভৌমত্ব আজ হুমকির সম্মুখীন। তিনি আরো বলেন, বর্তমানে দেশের উত্তরাঞ্চলে ভায়াবহ বন্যা কারণে লক্ষ লক্ষ মানুষ গৃহহারা হয়েছে। ত্রানের অভাবে অনাহরে, অর্ধাহারে দিনাতিপাত করছে। কিন্তু সরকার সেই দিকে কোন খেয়াল না করে তাদের অবৈধ ক্ষমতার মসনদ টিকিয়ে রাখতে ব্যস্ত হয়ে পড়েছে। তিনি অদ্য ৪ সেপ্টেম্বর সোমবার বিকালে নগরীর কাজির দেউরিস্থ দলীয় কার্যালয় মাঠে বিএনপির সিনিয়র ভাইস চেয়ারম্যান তারেক রহমানের ১০ম কারামুক্তি দিবস উপলক্ষে চট্টগ্রাম মহানগর বিএনপি‘র উদ্যোগে অনুষ্ঠিত আলোচনা সভায় নগর বিএনপি’র সভাপতি ডা. শাহাদাত হোসেন এর সভাপতিত্বে প্রধান অতিথির বক্তব্যে উপরোক্ত কথা বলেন।\nসভাপতির বক্তব্যে চট্টগ্রাম মহানগর বিএনপি’র সভাপতি ডা. শাহাদাত হোসেন বলেন, ১/১১ সময় থেকে খালেদা জিয়া ও তারেক রহমানের বিরুদ্ধে ষড়যন্ত্র শুরু হয়েছিল। পরবর্তীতে এই সরকার ক্ষমতায় আসার পর থেকে বিএনপি’র সিনিয়র ভাইস চেয়ারম্যান তারেক রহমানের বিরুদ্ধে একের পর এক ষড়যন্ত্রে লিপ্ত হয়েছে। কিন্তু সকল ষড়যন্ত্রের জাল ছিন্ন করে তারেক রহমান বীরের বেশে এদেশের মাটিতে আসবেই। দেশনেত্রী বেগম খালেদা জিয়ার নেতৃত্বে সন্ত্রাসমুক্ত, দুর্নীতিমুক্ত গণতান্ত্রিক বাংলাদেশ গড়ার লক্ষ্যে একটি সহায়ক সরকারের অধীনে নির্বাচন দিতে হবে।\nপ্রধান বক্তার বক্তব্যে কেন্দ্রীয় বিএনপি’র সাংগঠনিক সম্পাদক মাহবুবুর রহমান শামীম বলেন, এই সরকার অবৈধভাবে ক্ষমতায় এসে দেশকে একটি তাবেদারী রাষ্ট্রে পরিণত করেছে। দুর্নীতি, দু:শাসন, খুন, গুম ও ধর্ষনে পরিমাণ অতীতের তুলনায় বহুগুন বৃদ্ধি করে ডিজিটাল বাংলাদেশ বির্নিমাণের স্বপ্ন দেখাচ্ছে বাঙালিকে। বিএনপি’র সিনিয়র ভাইস চেয়ারম্যান তারেক রহমানের বিরুদ্ধে যতই ষড়যন্ত্র হোক না কেন তাকে স্তব্ধ করা যাবে না।\nকারামুক্তি দিবসের সমাবেশে আরো বক্তব্য রাখেন, চট্টগ্রাম মহানগর বিএনপি’র সিনিয়র সহ-সভাপতি আলহাজ্ব আবু সুফিয়ান, সহ-সভাপতি আলহাজ্ব এম এ আজিজ, মোহাম্মদ মিয়া ভোলা, মোহাম্মদ আলী, জয়নাল আবেদীন জিয়া, হারুন জামান, অধ্যাপক নুরুল আলম রাজু, সৈয়দ আহমদ, মফিজুল হক ভূইয়া, কামাল উদ্দিন কন্টাক্টর, সৌরভ কোম্পানী, মাহবুবু কমিশনার, সিনিয়র যুগ্ম সম্পাদক এস.এম সাইফুল আলম, কাজী বেলাল উদ্দিন, শাহ আলম, ইস্কান্দর মির্জা, আর ইউ চৌধুরী শাহীন, আনোয়ার হোসেন লিপু, গাজী সিরাজ উল্লাহ, সাংগঠনিক সম্পাদক মঞ্জুর আলম মঞ্জুসহ মহানগর, থানা, ওয়ার্ড ও অঙ্গসংগঠনের নেতৃবৃন্দ উপস্থিত ছিলেন। এর আগে বিএনপি’র সিনিয়র ভাইস চেয়ারম্যান তারেক রহমানের ১০ম কারামুক্তি দিবস উপলক্ষে চট্টগ্রাম মহানগর বিএনপি ও অঙ্গসংগঠন আয়োজিত দোয়া ও মিলাদ মাহফিল দলীয় কার্যালয় নাসিমন ভবনে অনুষ্ঠিত হয়।


দি মারিয়া যেন ম্যারাডোনা | প্রথম আলো\nদি মারিয়া যেন ম্যারাডোনা\nপ্রকাশ: ২১ জুন ২০২২, ১২: ১০\nপিএসজি ছেড়েছেন দি মারিয়াছবি: রয়টার্স\nপিএসজির সঙ্গে চুক্তি শেষ আনহেল দি মারিয়ার। আর্জেন্টাইন এই উইঙ্গার অপেক্ষায় আছেন নতুন ক্লাবে যোগ দেওয়ার জন্য। তাঁকে পাওয়ার দৌড়ে সবচেয়ে এগিয়ে জুভেন্টাস আর বার্সেলোনা। দি মারিয়া যা যা চাইছেন, জুভেন্টাস তার সবকিছু দিতে রাজি হলেও, বার্সেলোনার টান অগ্রাহ্য করতে পারছেন না রিয়াল মাদ্রিদের সাবেক এই তারকা।\nএসব পুরোনো খবর। তবে জুভেন্টাসের সাবেক গোলকিপার জিয়ানলুইজি বুফন দি মারিয়ার প্রশংসা করে যা বলেছেন, তাতে বার্সেলোনার আকর্ষণ দূরে ঠেলে এই উইঙ্গার যদি এখনই জুভেন্টাসে পাড়ি জমান, আশ্চর্যের কিছুই থাকবে না।\nনিজের সাবেক ক্লাবে দি মারিয়ার যোগদানের সম্ভাবনা জেগেছে দেখেই কি না, দি মারিয়ার গালভরা প্রশংসা করেছেন জুভেন্টাসে দুই দফায় মোট ১৯ মৌসুম খেলা এই গোলকিপার। বুফনের মতে, ইতালিয়ান লিগে দি মারিয়ার প্রভাব ডিয়েগো ম্যারাডোনার চেয়ে কোনো অংশে কম হবে না।\nসম্প্রতি ইতালির ক্রীড়াবিষয়ক গণমাধ্যম ‘লা গাজেত্তা দেল্লো স্পোর্ত’-কে সাক্ষাৎকার দিয়েছেন এই গোলকিপার। সেখানেই দি মারিয়ার প্রশংসায় পঞ্চমুখ হয়েছেন তিনি, ‘এই ইতালিয়ান লিগে দি মারিয়া হবে ম্যারাডোনার মতো। আমার কি আর ব্যাখ্যা করার প্রয়োজন আছে? টেকনিক্যালি দক্ষ খেলোয়াড়ের দিক থেকে বর্তমানে ইতালিয়ান সিরি “আ”অনেক পিছিয়ে। আর আনহেলের সেই দক্ষতা আছে অনেক। ও অনেক সহজে প্রতিপক্ষকে পরাস্ত করতে পারে। গোল করার দিক দিয়ে কিংবা গোলে সহায়তা করার ক্ষেত্রেও ও অসাধারণ। পুরো পিচজুড়ে দৌড়ায় ও, অনেক ভূমিকা পালন করতে পারে। এক কথায় বললে, ও এমন ফুটবলার যে সবকিছু পারে।’\nদি মারিয়ার জয়ক্ষুধাই তাঁকে অনন্য করেছে বলে মনে করেন বুফন, ‘উইঙ্গার, আক্রমণাত্মক মিডফিল্ডার—সব জায়গায় খেলতে পারে ও। ও যে দলেই যাক না কেন, সে দলটা অসাধারণ একজন খেলোয়াড় পাবে। আমি আশা করব, দলটা যেন জুভেন্টাস হয়। আমরা একজন চ্যাম্পিয়নের ব্যাপারে কথা বলছি। আর ফুটবলে ওর মতো চ্যাম্পিয়নই দরকার।’\nকিন্তু যে বয়সে অধিকাংশ খেলোয়াড় অবসরের চিন্তা করেন, সে বয়সে দি মারিয়াকে দলে টানা জুভেন্টাসের জন্য কতটুকু লাভজনক হবে?\nবুফন বয়সের ব্যাপারটাকে পাত্তাই দিচ্ছেন না, ‘দি মারিয়ার বয়স ৩৪ বছর? আমার বয়স ৪৪, আমি কিন্তু এখনও খেলছি। বয়স কোনো বিবেচ্য বিষয় নয়। খেলার জন্য আপনার আগ্রহ, আপনার অধ্যবসায় আছে কি না, সেটাই সবচেয়ে বেশি গুরুত্বপূর্ণ। দি মারিয়া যদি জুভেন্টাসে নাম লেখানোর সিদ্ধান্ত নেয়, তার মানে ওর বয়স যতই হোক না কেন, সে জুভেন্টাসের মতো ক্লাবে খেলার জন্য প্রস্তুত।’\nমাঝে জুভেন্টাস ছেড়ে এক মৌসুমের জন্য পিএসজিতে খেলেছিলেন বুফন। সেখানেই দি মারিয়াকে সতীর্থ হিসেবে পেয়েছিলেন বুফন। কাছ থেকে দি মারিয়াকে যতই দেখেছেন, ততই মুগ্ধ হয়েছেন, ‘ও অনেক ভালো ছেলে। শুধু ম্যাচের সময়ই নয়, অনুশীলনেও নিজের সবটুকু দেয়। অসাধারণ টেকনিক্যাল দক্ষতার সঙ্গে যুক্ত হয়েছে ওর প্রতিদ্বন্দ্বিতাপূর্ণ মানসিকতা। আজকের যুগে সিরি “আ”তে ওর প্রভাব অনেকটা ম্যারাডোনার মতো হবে।’


সবসময় ফেসবুক ব্যবহার করছি আর পাচ্ছি তাজা খবর | পাঠক ভাবনা | DW | 27.04.2011\nসবসময় ফেসবুক ব্যবহার করছি আর পাচ্ছি তাজা খবর\nসুপ্রিয় বন্ধুরা, এসএসসি পরীক্ষাসহ বিদ্যালয়ের প্রথম সাময়িক পরীক্ষার পর আবার আপনাদের মাঝে ফিরতে পেরে আনন্দবোধ করছি৷ কেমন আছেন সবাই? আশা করি সবাই ভাল আছেন৷ আমিও আপনাদের সবার দোয়ায় ভাল আছি৷\nএখন থেকে প্রতিদিন আবারও নিয়মিত যোগাযোগ হবে৷ আমার জন্য সবাই দোয়া করবেন৷\n২৬ তারিখের সমাজ জীবন পাতায় ‘‘বার্লিনে নৃশংস হামলা সত্ত্বেও অপরাধী মুক্ত'' শিরোনামে প্রতিবেদনটি পড়ে আমি বিস্মৃত হলাম৷ আমরা জানি বাংলাদেশে একটি দুর্নীতিগ্রস্ত দেশ৷ যদি এটি বাংলাদশে হতো তাহলে আমার কিছুই বলার ছিল না৷ কিন্তু আমরা জানি সার্বিক আইন-শৃঙ্খলা পরিস্থিতির জন্য জার্মানরা গর্ব করে থাকেন৷ একজন নারী গভীর রাতেও জার্মানির রাস্তায় একা চলাচল করতে পারেন, যেটা আমাদের দেশে একেবারেই অসম্ভব ব্যাপার৷ অথচ সেই জার্মানিতে একের পর এক নৃশংস ঘটনা ঘটে চলেছে যা আমাদেরকে মর্মাহত করেছে৷ আমরা চাই জার্মানির মত উন্নত দেশের অনুগামী হতে তাকে অন্যায় ও নৃশংসতার উদাহরণ হিসাবে দেখাতে নয়৷ আমরা চাই সারা বিশ্ব হোক মানবতাবাদী, সাম্যের পক্ষে, সুশৃঙ্খল পৃথিবীবাসী৷ মোঃ ওবায়দুল্লাহ পিন্টু রেইনবো শ্রোতা সংঘ আমলা, মিরপুর, কুষ্টিয়া৷\nকিছুদিন হলো ব্যক্তিগতভাবে ব্যাপক সমস্যায় আছি তাই ঠিকমতো যোগাযোগ করতে পারছিনা তবে অনুষ্ঠান মাঝে মাঝে শুনছি৷ খালিদ হাসান, আজমপুর, কুষ্টিয়া৷\nআপনারা কেমন আছেন? আমরা অনেক ভাল আছি? মিডিয়াম ওয়েভে অনুষ্ঠান শুনছি, মোটামোটি ভাল শোনা যাচ্ছে৷ আপনাদের ওয়েব সাইট নিয়মিত ভিজিট করছি৷ তাছাড়া সবসময় ফেসবুক ব্যবহার করছি আর পাচ্ছি তাজা খবর৷ সঙ্গে সঙ্গে মন্তব্য করে আমাদের মনের কথা জানিয়ে দিচ্ছি৷ প্রতিবেদনগুলি খুব ভাল৷ রক্তদুষ্টি সমন্ধে যে প্রতিবেদন তা আমাদের খুব ভাল লেগেছে৷ আশাকরি স্বাস্থ্য বিষয়ক খবরাখবর বেশি বেশি প্রকাশ করবেন৷ কারণ আমি একজন মেডিকেলের ছাত্র৷ দোয়া করবেন যেন আমার ক্লাবকে আমি এগিয়ে নিতে পারি৷ মোঃশাহিনুর আলম, পীস রেডিও ক্লাব, বড়চাপড়া, আলতাফনগর, বগুড়া৷\nআমাদের আন্তরিক প্রীতি ও শুভেচ্ছা রইলো৷ দেখতে দেখতে ২০১১ সালের চার মাস পার হতে চললো৷ তাই আমরা আপনাদের কাছে বিশেষভাবে অনুরোধ করছি, আপনারা আর বিলম্ব না করে আগামী মাসের মধ্যে ২০১০ সালের শ্রেষ্ঠ ক্লাব ও কর্মমুখরক্লাব যাচাই বাছাই করে ফলাফল ঘোষণা করুন৷ ২০১১ সালের শ্রেষ্ঠ তিনটি ক্লাবকে তিনটি ল্যাপটপ পুরস্কার দেয়ার জোর প্রস্তাব করছি৷ বর্তমানে ল্যাপটপের মূল্য ১৫/১৬ হাজার টাকা অর্থাৎ একটি গ্রুনডিগ রেডিওর সম পরিমাণ মূল্য৷ তাই এই বিষয়টি একটু বিবেচনা করে এখন থেকে মোবাইল ফোনের পাশাপাশি ল্যাপটপ পুরস্কার দিলে ডয়চে ভেলের প্রচার পরিচিতি আরো বৃদ্ধি পাবে৷ এবং সেই সঙ্গে ক্লাব সদস্য/সদস্যাদের অনেক কাজে আসবে৷ আর হ্যাঁ গত বারের মত সবাইকে আইপড পুরস্কার দিয়ে বিড়ম্বনায় ফেলবেন না৷ আপনারা যখন এফএম মিডিয়াম ওয়েভের পাশাপাশি অনলাইন পরিসেবা চালু করতে যাচ্ছেন তখন ল্যাপটপের মত পুরস্কার দিতে ডয়চে ভেলের অসুবিধা কোথায়? এই বিষয়টি নিয়ে আলোচনা করে কার্যকর পদক্ষেপ গ্রহণ করে বাধিত করবেন৷ মোঃমোখলেসুর রহমান, বাংলাদেশ ডিএক্স ক্লাব ইন্টারন্যাশনাল, খাদিমপুর বাজার, কুষ্টিয়া৷\nআমাকে বিশেষ ধাঁধায় রেডিও বিজয়ী হিসেবে নাম ঘোষণার জন্য ডয়চে ভেলের সবাইকে ভালবাসা, ধন্যবাদ ও অভিন্দন জানাই৷ ফায়ছাল আহমেদ, রায়পুর, অর্জুনপাড়া, বাগমারা, রাজশাহী৷\nকি-ওয়ার্ডস ল্যাপটপ, গ্রুনডিগ, ফেসবুক, স্বাস্থ্য বিষয়ক


৫১৩ রানে থামল বাংলাদেশ - আগামির সময়\nইডেনের সাবেক অধ্যক্ষ মাহফুজা হত্যার ঘটনায় আটক ৩\nরণবীরের সাথে ঝগড়া, আলিয়ার কাঁদো কাঁদো চেহারা\nপ্রকাশ হলো তাহসান-টিনার ‘শেষ দিন ভিডিও’\nপুত্রবধূকে প্রেমিকের সঙ্গে ঘনিষ্ঠ অবস্থায় দেখায় শাশুড়ীকে হত্যা\n৫১৩ রানে থামল বাংলাদেশ\nশ্রীলঙ্কার বিপক্ষে চট্টগ্রাম টেস্টের প্রথম ইনিংসে ৫১৩ রানে অলআউট হয়েছে বাংলাদেশ। টেস্টে এটি বাংলাদেশের পঞ্চম সর্বোচ্চ রান। আর শ্রীলঙ্কার বিপক্ষে দ্বিতীয় সর্বোচ্চ। ২০১৩ সালে গলে শ্রীলঙ্কার বিপক্ষেই নিজেদের সর্বোচ্চ ৬৩৮ রান করেছিল বাংলাদেশ।\nস্কোর: ৫১৩/১০ (১২৯.৫ ওভার)\n৪৭৮ রানে নবম উইকেট হারানোর পর বাংলাদেশের পাঁচশ করা শঙ্কায় পড়েছিল। তবে দশম উইকেটে মুস্তাফিজুর রহমানকে সঙ্গে নিয়ে দলের স্কোর পাঁচশর ঘরে পৌঁছে দিয়েছেন অধিনায়ক মাহমুদউল্লাহ। ১২৭ ওভার ৫ বলে পাঁচশ ছুঁয়েছে বাংলাদেশ।\nলাঞ্চ বিরতির পর ৬ বলের মধ্যে ২ উইকেট হারিয়েছে বাংলাদেশ। সানজামুল ইসলামের বিদায়ে ভেঙেছে ৫৮ রানের অষ্টম উইকেট জুটি। লাকশান সান্দাকানের বলে স্টাম্পড হয়ে ফেরার আগে ৫৬ বলে এক চারে ২৪ রান করেন অভিষিক্ত সানজামুল।\nপরের ওভারে রঙ্গনা হেরাথের বলে বোল্ড হয়ে গেছেন তাইজুল ইসলাম (১)। ৭ উইকেটে ৪৭৫ থেকে দ্রুতই বাংলাদেশের স্কোর তখন ৯ উইকেটে ৪৭৮!\nফিফটি থেকে ১ রান দূরে থেকে লাঞ্চ বিরতিতে গিয়েছিলেন। মাইলফলক ছুঁতে লাঞ্চের পর মাহমুদউল্লাহর লাগল মাত্র এক বল।\nরঙ্গনা হেরাথের করা প্রথম বলেই সিঙ্গেল নিয়ে টেস্ট অধিনায়কত্বের অভিষেকে ফিফটি পূর্ণ করেছেন মাহমুদউল্লাহ। ৯১ বলে ফিফটি করতে ৪টি চার ও একটি ছক্কা হাঁকান ডানহাতি এই ব্যাটসম্যান।\nটেস্টের প্রথম দিনেই বড় রান পেয়েছে বাংলাদেশ। আজ সেই রান আরো বাড়িয়ে নেওয়ার লক্ষ্য বাংলাদেশের। প্রথম দিন ৪ উইকেটে বাংলাদেশ করেছিল ৩৭৪ রান। এর আগে টেস্টের প্রথম দিনে এত রান করেনি বাংলাদেশ। ২০১২ সালে খুলনায় ওয়েস্ট ইন্ডিজের বিপক্ষে করেছিল ২৬৫ রান।\nটেস্টে বাংলাদেশের সর্বোচ্চ রান শ্রীলঙ্কার বিপক্ষে। ২০১৩ সালে গলে ৬৩৮ রান করেছিল মুশফিকুর রহিমের দল। আজ সেই রেকর্ড কি ভাঙবে মাহমুদউল্লাহর দল?\n২০১৩ সালের অক্টোবরে নিউজিল্যান্ডের বিপক্ষে চট্টগ্রামেই ১৮১ রান করেছিলেন মুমিনুল। টেস্ট ক্যারিয়ারে সেটাই তার সর্বোচ্চ রান। আজ সেই রান টপকে প্রথম ডাবল সেঞ্চুরির স্বাদ পান কি না, সেটাই দেখার।\nবাংলাদেশকে পাঁচশর নিচে আটকাতে চায় শ্রীলঙ্কা। শ্রীলঙ্কার ব্যাটিং কোচ থিলান সামারাবীরা প্রথম দিনের খেলা শেষ সংবাদ সম্মেলনে এমনটাই জানিয়েছেন।\nPrevious : মাদক নির্মূলে পুলিশের নীতি হবে জিরো টলারেন্স: আইজিপি\nNext : আত্রাইয়ে বিএস কোয়াটারগুলোর বেহাল দশা


জোট-মহাজোটে দূরত্ব বাড়ছে! – দৈনিক সমুদ্রকন্ঠ\nজোট-মহাজোটে দূরত্ব বাড়ছে!\nক্ষমতাসীন আওয়ামী লীগ নেতৃত্বাধীন জোট-মহাজোটের মধ্যে দূরত্ব বাড়ছে নাকি শরিকদের মন্ত্রিত্ব না দেয়ায় তারা অভিমান করেছেন? সম্প্রতি জোট-মহাজোটের শরিকরা সরকারের কড়া সমালোচনা করতে দ্বিধা করছেন না। জোট-মহাজোটে থেকেও তারা এমনভাবে কথা বলছেন, মনে হচ্ছে যেন তারা সরকারের বিরোধী পক্ষ। বিএনপি যেভাবে কথা বলছে, শরিকরাও সেভাবে সরকারের কড়া সমালোচনা করছে।\nজোট-মহাজোটের শরিকদের এমন আচরণে ক্ষমতাসীন দলের নেতাকর্মীরাও খুব বিব্রত। এর আগে মহাজোট সরকারে থাকাকালীন ১৪ দলের শরিক রাশেদ খান মেনন ও হাসানুল হক ইনু মন্ত্রী ছিলেন। মহাজোটের শরিক জাতীয় পার্টির নেতা জি এম কাদের, আনোয়ার হোসেন মঞ্জু, মসিউর রহমান রাঙ্গা ও মুজিবুল হক চুন্নু মন্ত্রী-প্রতিমন্ত্রীর দায়িত্বে ছিলেন। কিন্তু ৩০ ডিসেম্বরের নির্বাচনে জয়ী হয়ে সরকার গঠনের সময় জোট-মহাজোটের দিকে ফিরে তাকাননি প্রধানমন্ত্রী শেখ হাসিনা। নিজ দলের নেতাদের নিয়েই তিনি সরকার গঠন করেন। মন্ত্রিত্ব থেকে বাদ পড়ায় সরকারের ওপর মনোক্ষুণ্ন হন শরিকরা।\nআওয়ামী লীগ নেতাদের সঙ্গে আলাপ করে জানা গেছে, এবার মন্ত্রিত্ব না দেয়ায় শরিকদের অনেকেই সরকারের ওপর অখুশি। গত পাঁচ বছরে তারা মন্ত্রী থাকা অবস্থায় দেশে অনেক ঘটনা ঘটেছে। কিন্তু একটি কথা বলার মতো, একটি বিবৃতি দেয়ার মতো সাহস কেউ দেখাননি। এখন একটু কিছু হলেই তারা এমনভাবে বক্তৃতা-বিবৃতি দিচ্ছেন, যেন সরকারের ওপর ক্ষোভ ঝাড়ছেন।\nসম্প্রতি আওয়ামী লীগ নেতৃত্বাধীন ১৪ দলীয় জোটের শরিক বাংলাদেশের ওয়ার্কার্স পার্টির সভাপতি রাশেদ খান মেনন জাতীয় সংসদে দাঁড়িয়ে বলেন, নির্বাচন নিয়ে জনগণ আগ্রহ হারিয়ে ফেলেছে। উপজেলা নির্বাচনেই তার প্রমাণ পাওয়া যায়। মসজিদে মসজিদে ঘোষণা দিয়েও ভোটারদের আনা যায় না। এটা নির্বাচনের জন্য শুধু নয়, গণতন্ত্রের জন্যও বিপজ্জনক। জাতীয় সংসদে ২০১৯-২০ অর্থবছরের প্রস্তাবিত বাজেটের ওপর আলোচনায় অংশ নিয়ে তিনি আর্থিক খাতের দুরবস্থা, কালো টাকা সাদা করার সুযোগ রাখা এবং উন্নয়ন বৈষম্যের কঠোর সমালোচনা করেন।\nএর আগে ধানের দাম কম থাকায় এবং ধানখেতে আগুন দেয়ার ঘটনা নিয়ে গত ১ জুন রাশেদ খান মেনন ক্ষেতমজুর সমিতির এক কর্মসূচিতে বলেন, কৃষকদের রক্ষায় সরকার যদি কার্যকর ব্যবস্থা না নেয় তাহলে কৃষক কেবল ধানেই আগুন দেবে না, ভারতের কৃষকের মতো মৃত্যুর পথও বেছে নেবে।\n২০০৮ সালের ২৯ ডিসেম্বর অনুষ্ঠিত নবম সংসদের নির্বাচনে ১৪ দলীয় জোটের শরিক হিসেবে মেননের নেতৃত্বাধীন ওয়ার্কার্স পার্টি এবং হাসানুল হক ইনুর নেতৃত্বাধীন জাসদের প্রার্থীরা এমপি হয়ে সংসদে আসেন। ২০১৪ সালের ৫ জানুয়ারি অনুষ্ঠিত দশম সংসদের আগে গঠিত নির্বাচনকালীন সরকারের মন্ত্রিসভায় তারা যোগ দেন।\nএকাদশ জাতীয় সংসদ নির্বাচনে জোটবদ্ধ হয়ে অংশ নিলেও ক্ষমতাসীন আওয়ামী লীগের এখনকার আচরণ ‘মেনে নেয়া যাচ্ছে না’ বলে সম্প্রতি দলের এক সভায় উষ্মা প্রকাশ করেন জাতীয় পার্টির মহাসচিব মসিউর রহমান রাঙ্গা। তিনি বলেন, গত ৩০ ডিসেম্বরের নির্বাচনে বিএনপি আসার পর আসন-সমঝোতা করে ভোটে অংশ নেয় আওয়ামী লীগ ও জাতীয় পার্টি। কিন্তু এবার সরকারে জাতীয় পার্টিকে নেয়নি আওয়ামী লীগ, অনেকটা ইচ্ছার বিরুদ্ধেই তাদের বসতে হয়েছে সংসদে বিরোধী দলের আসনে।\nতিনি আরও বলেন, দেশের বিভিন্ন উপজেলা, ইউনিয়নে জাতীয় পার্টি ভোট করতে চাইলে আওয়ামী লীগ প্রার্থী দেয়। সম্প্রতি বগুড়া-৬ আসনের উপনির্বাচনে আওয়ামী লীগ প্রার্থী দেয়ায় ক্ষুব্ধ হন জাতীয় পার্টির নেতারা। এ কারণে জাতীয় পার্টির প্রার্থী নুরুল ইসলাম ওমরকে হারতে হয়েছে বলে মনে করেন তারা। রাঙ্গা বলেন, প্রতিটি ইউনিয়ন, উপজেলা নির্বাচনে জাতীয় পার্টির বিজয় ছিনিয়ে নিয়েছে আওয়ামী লীগ। বগুড়ার নির্বাচনে জাতীয় পার্টির জয়ের ধারাকে ক্ষতিগ্রস্ত করেছে সরকারি দল।\nআগামীতে দলকে শক্তিশালী করে এককভাবে নির্বাচনে অংশগ্রহণ করার কথা বলেন জাতীয় পার্টির ভারপ্রাপ্ত চেয়ারম্যান জি এম কাদের। তিনি বলেন, বড় দলগুলোর সঙ্গে জোটবদ্ধ হয়ে নির্বাচন করলে ছোট দলগুলো অস্তিত্ব সংকটে পড়ে। জাতীয় পার্টিকে আরও শক্তিশালী করতে পারলে, আমরা আমাদের স্বকীয়তা নিয়ে রাজনীতিতে একটি জোটের নেতৃত্ব দিতে পারব।\nএ বিষয়ে আওয়ামী লীগের সাধারণ সম্পদক, সড়ক পরিবহন ও সেতুমন্ত্রী ওবায়দুল কাদেরকে প্রশ্ন করা হলে তিনি জাগো নিউজকে বলেন, এসব বক্তব্য রাশেদ খান মেনন ও মসিউর রহমান রাঙ্গার নিজস্ব। রাষ্ট্রের বিভিন্ন বিষয় নিয়ে ব্যক্তি হিসেবে তাদের ভিন্ন মত থাকতেই পারে। এটাই তো গণতন্ত্র। তবে তাদের এসব বক্তব্য জোটের নয় বলে অভিমত ব্যক্ত করেন ওবায়দুল কাদের।\n← বঙ্গবন্ধুর খুনি নূর চৌধুরীকে ফেরত পাঠাবে না কানাডা\n‘মেসি’ পরিচয়ে ২৩ তরুণীর শয্যাসঙ্গী ইরানি যুবক! →\nকেমন হলো আওয়ামী লীগের নতুন কমিটি\nএরশাদের আসনে মুখোমুখি দুই পুত্র, বিদিশার স্ট্যাটাসে তোলপাড়


২০২১ বিধানসভা নির্বাচনের আগে বাঁকুড়া বিজেপিতে বড়সড় ভাঙন ধরালে তৃণমূলব কংগ্রেস, Over 1200 families of BJP and CPM join in TMC before 2021 Assembly Election. - Bengali Oneindia\n6 min ago আইপিএল ২০২০ : মুখোমুখি কেকেআর ও হায়দরাবাদ, দুই শিবিরের সেরা পারফর্মারদের চিনে নেওয়া যাক\n7 min ago অযোধ্যার পর মথুরা, সরাতে হবে ইদগাহ! শুরু শ্রীকৃষ্ণ জন্মস্থানের জমি ফেরতের আইনি লড়াই\n19 min ago ভারত-জাপান যৌথ নৌমহড়া, চিনের চিন্তা বাড়িয়ে ইন্দো-প্যাসিফিকে প্রভাব বিস্তার দিল্লির\n21 min ago রাজ্যে মানবাধিকার নিয়ে তোপ! চেয়ারম্যান লাইফ সাপোর্ট সিস্টেমের রোগী, বিস্ফোরক ধনখড়\n| Updated: Tue, Jul 7, 2020, 15:07 [IST]\nবিজেপির যুব মোর্চার সভাপতি হিসেবে মনোনীত হওয়ার পরই সৌমিত্র খাঁ ভাঙন ধরিয়েছিলেন বিষ্ণুপুরের তৃণমূল কংগ্রেস শিবিরে। এরপর থেকেই প্রতিদিন নিয়ম করে তৃণমূল পাল্টা দিয়ে চলেছে। বিজেপিকে বিশেষ করে বিজেপির যুব মোর্চাকে তাঁরা ভেঙে চলেছে প্রতিনিয়ত। বিজেপি ছেড়ে তৃণমূলে যোগ দিচ্ছেন নেতা-কর্মীরা।\n১২০০ পরিবার যোগ দেন তৃণমূলে\nসম্প্রতি বিজেপি ছেড়ে প্রায় ১২০০ পরিবার যোগ দেন তৃণমূলে। বিগত তিনদিন ধরে পরপর তৃণমূলে যোগদান চলেছে বাঁকুড়া বিভিন্ন এলাকায়। বাঁকুড়ার দু-নম্বর ব্লক থেকে শুরু করে বিষ্ণুপুর, বড়জোড়া, সোনামুখি ব্লক থেকে দলে দলে তৃণমূলে যোগ দিলেন। যুব তৃণমূলের উদ্যোগে অফিসের বাইরে রাস্তায় দাঁড় করিয়ে সামাজিক দূরত্ব মেনে তাঁদের যোগদান করানো হল।\nবাঁকুড়ার দু-নম্বর ব্লকে বিজেপিতে ভাঙন\nবাঁকুড়ার দু-নম্বর ব্লকের প্রায় ৩০০ পরিবার তৃণমূল কংগ্রেস যোগ দিলেন বিজেপি ছেড়ে। যুব তৃণমূল নেতা রাজীব ঘোষালের হাত ধরে তাঁরা যোগ দেন তৃণমূলে। বিজেপি যুব মোর্চার উত্তম রায়, বিজেপির শঙ্কর রায়, সঞ্জয় সাইনি এবং এলসিএমের উত্তম বাউরির নেতৃত্ব ৩০০ পরিবার তৃণমূল কংগ্রেসে যোগ দেন।\nবিষ্ণুপুরে ৬০০ পরিবার তৃণমূলে\nবিষ্ণুপুরেও বিজেপিতে বড় ভাঙন দেখা দিয়েছে। প্রায় ৬০০ পরিবার বিজেপি ছেড়ে তৃণমূলে যোগ দেন। তৃণমূল যুব কংগ্রেসের কার্যালয়ে তাপস ঘোষ, বিদ্যুৎ ঘোষ, বিপ্লব ঘোষ, নেপাল মিস্তির, জয় তালুকদার, সুদীপ নন্দী, জীবন বাউড়িদের নেতৃত্বে বিজেপি ছেড়ে ঘাসফুল শিবিরে যোগ দেয় ৬০০ পরিবার।\nবিজেপির যুব মোর্চা-ডিওয়াউএফআইয়ে ভাঙন\nআর বিজেপিতে ভাঙনের ধারা বজায় রেখে সোনামুখি ব্লকে প্রায় সাড়ে ৩০০ পরিবার যোগ দেয় তৃণমূল কংগ্রেসে। শুধু বিজেপি নয় এই কেন্দ্রে ভাঙন ধরে সিপিএমের যুব সংগঠন ডিওয়াইএফআইয়ে। বিজেপি যুব মোর্চার চিনু ফৌজদার, নন্টু ঘোষ, দেবাশিস ঘোষ, ডিওয়াইএফআই রাহুল ঘোষ, সমরেশ ঘোষের নেতৃত্বে যোগদান হয় তৃণমূলে।\nহচ্ছে না রাজ্যের আয়ুর্বেদিক মেডিসিনের ফাইনাল ইয়ারের পরীক্ষা\nmamata banerjee trinamool congress bjp cpm assembly election west bengal মমতা বন্দ্যোপাধ্যায় তৃণমূল কংগ্রেস বিজেপি সিপিএম বিধানসভা নির্বাচন পশ্চিমবঙ্গ politics\nOver 1200 families of BJP and CPM join in TMC before 2021 Assembly Election


আরও তিন ব্যাংকের অনুমোদন, বেঙ্গল আসছে ডিসেম্বরেই\nHome » অর্থনীতি » আরও তিন ব্যাংকের অনুমোদন, বেঙ্গল আসছে ডিসেম্বরেই\nপ্রকাশের সময়: সেপ্টেম্বর ৮, ২০১৯, ৯:৩২ পূর্বাহ্ণ\nঅর্থ ডেস্ক :\nএ মাসেই লাইসেন্স পেতে যাচ্ছে বেঙ্গল কমার্শিয়াল ব্যাংক। আগামী ডিসেম্বরের মধ্যেই এটি চালু করতে চান উদ্যোক্তারা। এছাড়া দ্য সিটিজেন ব্যাংকেরও এ মাসেই লাইসেন্স পাওয়ার কথা। এ দুটি ব্যাংকের নামে লেটার অব ইনটেন্ট বা এলওআই ইস্যু করেছে বাংলাদেশ ব্যাংক। তবে লাইসেন্স পেতে আরও সময় লাগতে পারে পিপলস ব্যাংকের। এখনও এটির চূড়ান্ত অনুমোদন দেয়নি কেন্দ্রীয় ব্যাংক।\nবেঙ্গল কমার্শিয়াল ব্যাংকের প্রধান উদ্যোক্তা বেঙ্গল গ্রুপের ভাইস চেয়ারম্যান মো. জসিম উদ্দিন বলেন, আগামী ডিসেম্বরের মধ্যেই যাতে বেঙ্গল কমার্শিয়াল ব্যাংক চালু করা যায়, সেভাবে কাজ এগিয়ে চলছে। এ মাসেই আমরা লাইসেন্সের জন্য বাংলাদেশ ব্যাংকের কাছে আবেদন করবো। এরই মধ্যে গুলশানের খন্দকার টাওয়ারে ব্যাংকের প্রধান কার্যালয়ের জন্য অফিস নেওয়া হয়েছে।\nতিনি বলেন, বেঙ্গল কমার্শিয়াল ব্যাংক এসএমই খাতকে বেশি গুরুত্ব দেবে। বেঙ্গল ব্যাংক থেকে ছোট উদ্যোক্তারা যাতে সুবিধা পেতে পারেন, সে ব্যাপারেও বেশি নজর থাকবে বলে জানান তিনি।\nএদিকে, এ মাসেই চালু হতে পারে পুলিশের মালিকানাধীন কমিউনিটি ব্যাংক বাংলাদেশ লিমিটেড। গুলশানের পুলিশ প্লাজায় প্রধান কার্যালয়ের পাশাপাশি প্রিন্সিপাল শাখাসহ ৬টি শাখা দিয়ে এটির কার্যক্রম চালু হবে। প্রধানমন্ত্রী শেখ হাসিনা ব্যাংকটির উদ্বোধন করার কথা রয়েছে।\nপ্রসঙ্গত, আওয়ামী লীগ সরকার রাজনৈতিক বিবেচনায় ২০১২ সালে ৯টি বেসরকারি ব্যাংকের লাইসেন্স দেওয়ার পর ব্যাপক সমালোচনা হয়। এছাড়া ঋণ জালিয়াতি ও তারল্য-সংকট বেড়ে যাওয়ায় ব্যাংকিং খাত নিয়েও ব্যাপক সমালোচনা হয়। এরই মধ্যে ‘রাজনৈতিক বিবেচনায়’ ৪টি ব্যাংকের অনুমোদন দিয়েছে বাংলাদেশ ব্যাংক। অনুমোদন পাওয়া এসব ব্যাংকের মালিকানায় আছেন মন্ত্রী, এমপি ও সরকারি দল সমর্থক ব্যবসায়ীরা।\nএ ৪টি ব্যাংক চালু হলে দেশে বাণিজ্যিক ব্যাংকের সংখ্যা দাঁড়াবে ৬২টিতে।\nএর আগে রাজনৈতিক বিবেচনায় ৯টি ব্যাংকের অনুমোদন দেওয়া হয়। এছাড়া সেনাবাহিনীর ব্যবস্থাপনায় পরিচালিত ট্রাস্ট ব্যাংকের আদলে বর্ডার গার্ড বাংলাদেশের (বিজিবি) ওয়েলফেয়ার ট্রাস্টের মালিকানাধীন সীমান্ত ব্যাংক নামে আরও একটি ব্যাংক চালু হয়।\nগত ১৭ ফেব্রুয়ারি বাংলাদেশ ব্যাংকের পরিচালনা পর্ষদের সভায় বেঙ্গল কমার্শিয়াল, সিটিজেন ও পিপলস নামে নতুন ৩টি ব্যাংকের নীতিগত অনুমোদন দেওয়া হয়।\nবেঙ্গল কমার্শিয়াল ব্যাংকের প্রধান উদ্যোক্তা বেঙ্গল গ্রুপের ভাইস চেয়ারম্যান মো. জসিম উদ্দিন। তিনি আওয়ামী লীগের সংসদ সদস্য মোরশেদ আলমের ভাই। দ্য সিটিজেন ব্যাংকের মালিক আইনমন্ত্রী আনিসুল হকের মা জাহানারা হক। পিপলস ব্যাংকের উদ্যোক্তা চট্টগ্রামের বাসিন্দা যুক্তরাষ্ট্র আওয়ামী লীগের নেতা এম এ কাশেম।\nPrevious: রওশন এরশাদ বিরোধীদলীয় নেতা, জিএম কাদের জাপা চেয়ারম্যান\nNext: ময়মনসিংহে গোয়েন্দা পুলিশের সঙ্গে বন্দুকযুদ্ধে এক মাদক ব্যবসায়ী নিহত\nযেভাবে টাকার মৃত্যু হয়


অনুশীলনে তাসকিন আহমেদ। ছবি: সংগৃহীত\nএমন খবর প্রকাশিত হওয়ায় রীতিমতো ক্ষোভ প্রকাশ করেন প্রধান নির্বাচক।\nপ্রকাশিত: ১৭ এপ্রিল ২০১৯, ১৯:৩১ আপডেট: ১৭ এপ্রিল ২০১৯, ২০:০২\n(প্রিয়.কম) ইনজুরি থেকে ফিরে বাংলাদেশ প্রিমিয়ার লিগ (বিপিএল) দিয়ে নিজেকে প্রমাণ করেও ভাগ্যকে সঙ্গে পাননি তাসকিন আহমেদ। আবারও ইনজুরির ছোবলে ছিটকে যান বাংলাদেশের ডানহাতি এই পেসার। বিশ্বকাপকে লক্ষ্য করে ইনজুরি কাটিয়ে উঠতে সর্বোচ্চ চেষ্টা করেছেন তিনি। স্বপ্ন পূরণ হয়নি তার। ১৫ সদস্যের বিশ্বকাপ স্কোয়াডে তরুণ এই গতি তারকাকে নেওয়া হয়নি। খবরটি শুনেই কান্নায় ভেঙে পড়েন তাসকিন।\nতাসকিন বড় আঘাতটি পেয়েছেন ১৭ এপ্রিল। এদিন বাংলাদেশের একটি সংবাদমাধ্যম তাদের একটি প্রতিবেদনে জানায়, বিশ্বকাপ স্কোয়াডে জায়গা পেতে লবিং করেছেন তাসকিন। বাংলাদেশ ক্রিকেট বোর্ডের (বিসিবি) প্রধান নির্বাচক থেকে শুরু করে পরিচালক এমনকি সভাপতি নাজমুল হাসান পাপনকে পর্যন্ত মোবাইলে ম্যাসেজ পাঠিয়েছেন তিনি, সবাইকে অনুরোধও করেছেন। কিন্তু এমন খবর কানেই তুললেন না প্রধান নির্বাচক মিনহাজুল আবেদীন নান্নু।\nখবরটিকে ভুয়া বলে উড়িয়ে দিলেন তিনি। বিষয়টি জানাতেই রেগে যান প্রধান নির্বাচক। এমন খবরের নিন্দা জানিয়ে বাংলাদেশের সাবেক এই অধিনায়ক বলেন, ‘এমন খবরের সত্যতা কী? এটা অথেনটিক কোনো নিউজ বলে আমি মনে করি না। এটার বিন্দুমাত্র ভিত্তি নেই, পুরোপুরি ভুয়া খবর।’ এমন খবর প্রকাশিত হওয়ায় রীতিমতো ক্ষোভ প্রকাশ করেন মিনহাজুল আবেদীন।\nবিসিবির ক্রিকেট অপরারেশন্স কমিটির চেয়ারম্যান আকরাম খানও এই খবরকে ভিত্তিহীন বলেছেন। তাসকিনের কাছ থেকে কোনো ম্যাসেজ পাননি বলে জানিয়েছেন তিনি।\nএমন খবরে তাসকিনও রীতিমতো অবাক। প্রিয়.কমকে তিনি বলেন, ‘এমন খবর কীভাবে হতে পারে, বুঝে উঠতে সময় লাগছে। আমি দেখিনি খবরটা, তবে শুনে খুব হতাশ হয়েছি। খবরে যেটা বলা হয়েছে, তেমন কিছু হওয়ার প্রশ্নই আসে না। আমি কাউকে এমন কোনো ম্যাসেজ পাঠাইনি। নির্বাচক-পরিচালকরা আমার অভিভাবক। সেই হিসেবে কথা হতে পারে, কিন্তু এমন নয়। এমন খবর প্রকাশ করা ঠিক নয়।’\nবিশ্বকাপ দলে সুযোগ পেতে তাসকিন লবিং করেছেন দাবি করে ওই প্রতিবেদনে বলা হয়, বিশ্বকাপ দলে সুযোগ পাওয়ার জন্য রীতিমতো লবিং করে গেছেন তাসকিন আহমেদ! সংশ্লিষ্ট কর্তা ব্যক্তিদের কাছে নিয়মিত ধর্না দিয়ে গেছেন তিনি। অনুরোধ-উপরোধ যা করার- সবই করেছেন তাসকিন। মোবাইলে ক্ষুদে বার্তা পাঠিয়েও তিনি মন গলানোর চেষ্টা করেছেন প্রধান নির্বাচক থেকে শুরু করে প্রভাবশালী বোর্ড পরিচালকদের। এমনকি জানা গেছে, বোর্ড প্রেসিডেন্ট নাজমুল হাসান পাপনকেও ক্ষুদে বার্তা পাঠিয়েছিলেন তাসকিন।


প্রহরীদুর্গ—অধ্যয়ন সংস্করণ, অক্টোবর ২০১৬\nপ্রহরীদুর্গ (অধ্যয়ন সংস্করণ) অক্টোবর ২০১৬\nএই সংখ্যায় ২০১৬ সালের নভেম্বর মাসের ২৮ থেকে ডিসেম্বর মাসের ২৫ তারিখের জন্য অধ্যয়ন প্রবন্ধ রয়েছে।\nআমি উত্তম উদাহরণগুলো অনুকরণ করার প্রচেষ্টা করেছি\nপরিপক্ব খ্রিস্টানদের কাছ থেকে পাওয়া উৎসাহ অন্যদেরকে উপযুক্ত লক্ষ্যস্থাপন করতে ও সেই লক্ষ্যে পৌঁছাতে সাহায্য করতে পারে। অন্যদের উত্তম উদাহরণ কীভাবে টমাস ম্যাকলেনকে সাহায্য করেছে আর তিনি নিজেও কীভাবে অন্যদের সাহায্য করার জন্য প্রচেষ্টা করেছেন, সেই বিষয়ে তিনি বর্ণনা করেছেন।\n“তোমরা অতিথিসেবা ভুলিয়া যাইও না”\nঈশ্বর অপরিচিত ব্যক্তিদের কীভাবে দেখেন? বিদেশ থেকে আসা ব্যক্তিরা যাতে মণ্ডলীতে স্বচ্ছন্দবোধ করে, সেইজন্য আমরা কীভাবে তাদের সাহায্য করতে পারি?\nবিদেশে সেবা করার সময় যিহোবার সঙ্গে আপনার সম্পর্ক বজায় রাখুন\nসকল খ্রিস্টানের জন্য, যিহোবার সঙ্গে নিজের ও তার পরিবারের সম্পর্ক রক্ষা করা অগ্রাধিকারের বিষয় হওয়া উচিত। তবে, আপনি যদি বিদেশিভাষী কোনো ক্ষেত্রে সেবা করে থাকেন, তা হলে আপনি নির্দিষ্ট কিছু প্রতিদ্বন্দ্বিতার মুখোমুখি হন।\nআপনি কি ‘সূক্ষ্ম বুদ্ধি রক্ষা’ করছেন?\nজ্ঞান ও বোধগম্যতার সঙ্গে ব্যাবহারিক প্রজ্ঞার কোন পার্থক্য রয়েছে? সেই পার্থক্য জানা সত্যিই উপকারী বলে প্রমাণিত হতে পারে।\nপ্রত্যাশিত বিষয়ের প্রতি আপনার বিশ্বাস দৃঢ় করুন\nআমরা প্রাচীন কালের ও বর্তমান সময়ের বিশ্বাসের অনেক চমৎকার উদাহরণ থেকে অনুপ্রেরণা লাভ করতে পারি। কীভাবে আপনি আপনার বিশ্বাস দৃঢ় রাখতে পারেন?\nযিহোবার প্রতিজ্ঞায় বিশ্বাস করে চলুন\nবিশ্বাস আসলে কী? এ ছাড়া, আরও গুরুত্বপূর্ণ বিষয় হল, আপনি কীভাবে বিশ্বাস বজায় রাখতে পারেন?\nরোম প্রথম শতাব্দীতে যিহূদিয়ায় বিদ্যমান যিহুদি কর্তৃপক্ষকে কত দূর পর্যন্ত স্বাধীনতা প্রদান করেছিল? প্রাচীন কালে একজন ব্যক্তি আরেকজন ব্যক্তির জমিতে শ্যামাঘাসের বীজ বপন করে চলে যেত। এই ঘটনা কি সত্যিই বিশ্বাসযোগ্য?


“আমরা যে ভাইরাসে আক্রান্ত হয়ে আছি , এটা তো করোনা থেকেও ডেঞ্জারাস।” – The Plural Column\n“আমরা যে ভাইরাসে আক্রান্ত হয়ে আছি , এটা তো করোনা থেকেও ডেঞ্জারাস।”\n16th March 2020 17:47\n৩১ মার্চ শেষ হচ্ছে চুক্তির মেয়াদ। তারপর হয়ত তারা আর শিক্ষক নন। ত্রিপুরায় হাজার হাজার এমন শিক্ষক। তারা ১০৩২৩ নামে পরিচিত। চাকরির নিশ্চয়তার জন্য রাস্তায় গণ অবস্থানে তারা এখন। সেখান থেকে ফোনে কথা বলেছেন ১০৩২৩ শিক্ষক-নেতা জাকির হোসেন, দ্য প্লুরাল কলাম’র তন্ময়’র সাথে।\nকরোনা ভাইরাস আতঙ্ক এখন সারা পৃথিবীতে। হু হু করে ছড়াচ্ছে দেশ থেকে দেশে। মারা গেছেন ছয় হাজারের বেশি মানুষ, আক্রান্ত লক্ষ লক্ষ। যদিও ভারতে তেমন সাংঘাতিক কিছু নয়,ত্রিপুরায় এখনও কিছুই নয়।\nকরোনা ভাইরাস আতঙ্কের সাথে নিজেদের অবস্থা মিলিয়ে হোসেন বলেছেন, “আমরা যে ভাইরাসে আক্রান্ত হয়ে আছি , এটা তো করোনা থেকেও ডেঞ্জারাস।”\n“এই ভাইরাসের আগে যে ভাইরাসে আক্রান্ত হয়ে মারা গেল ১০৩২৩ র লোক । আমরা যে ভাইরাসে আক্রান্ত হয়ে আছি , এটা তো করোনা থেকেও ডেঞ্জারাস। এতে সরাসরি লোক মারা যাবে। ওটাকে তো ( করোনা) প্রতিরোধ করার জন্য বিজ্ঞানীরা উঠে-পড়ে লেগেছেন,মেডিক্যাল সায়েন্স উঠে-পড়ে লেগেছে, কিন্তু আমাদেরটা সমাধান করার জন্য সরকারের কাছে এখন সুযোগ আছে,তারা কেন উঠে-পড়ে লাগছেন না! আমাদের প্রশ্নটা এই জায়গায়, তারা একটু এসে আমাদের সাথে আলোচনা করুন না ।নিশ্চয়ই আমরা সহযোগিতা করব। আলোচনা করলে, কথা পজিটিভ হলে আমরা কেন মানব না, আমরা শিক্ষক, আমরা কেন মানব না !\nআমরা যে ভাইরাসে আক্রান্ত , তার ভ্যাকসিন আছে ওদের কাছে, ট্রিট্মেন্ট আছে, তের হাজার পোস্টের নিষেধ তুলে দিয়েছে কোর্ট। শিক্ষা দফতরের প্রধান বলেছেন, দফতর প্রস্তুত , ওপর থেকে নির্দেশ আসলেই, একদিনে করে দিতে পারবে।”\nসরকারকে অনুরোধ তিনি করেছেন , তাড়াতাড়ি ব্যবস্থা করতে।\nদু’দিন আন্দোলনের পেরিয়ে গেলেও সরকারি প্রতিনিধি আসেননি কথা বলতে। তারা ভেবেছিলেন , শান্তিপূর্ণভাবে এই দু’দিনেই এটি শেষ হবে।\nআগরতলার ওরিয়েন্ট চৌমোহনীতে ১০৩২৩-র একটি অংশ গণ অবস্থানে আছেন। ১৪-১৫ মার্চ , দু’দিন করার ঘোষণা ছিল। গতকাল তারা এটি অনির্দিষ্ট দিনের জন্য করার ঘোষণা দিয়েছেন।\n১৭ মার্চ এই শিক্ষকদের আরেকটি অংশ ধর্নায় বসবেন বলে ঘোষণা দিয়েছেন।\nত্রিপুরায় ১৫ এপ্রিল পর্যন্ত ‘ মাস গেদারিং/পাব্লিক মিটিং’ বন্ধ করার জন্য জেলা শাসকদের বলেছেন প্রিন্সিপাল সেক্রেটারি।\nত্রাণ দেয়ার সময়ে আক্রান্ত হচ্ছেন সিপিআই(এম) কর্মীরাঃ গৌতম\nস্কুলে স্কুলে গরমের ছুটি হচ্ছে না এবছর ত্রিপুরায়\nকোভিড টেস্ট করাতেই শিশুর মৃত্যু, পরিবারের অভিযোগ।\nবিশেষজ্ঞ দলের রিপোর্ট জমা পড়েছে\n১৫ এপ্রিল পর্যন্ত ‘মাস গেদারিং/পাব্লিক মিটিং’ বন্ধ ত্রিপুরায় । জারি হচ্ছে ১৪৪ ধারা ।


তরুণদের অনেকেই আজকাল তাদের প্রিয়জন, মানে গার্লফ্রেন্ড বা বয়ফ্রেন্ডকে ‘বাবু’ বলে সম্বোধন করে। এর উৎপত্তি কোথা থেকে, সে সম্পর্কে জানা নেই। আমার তো মনে হয়, ইংরেজিতে রোমান্টিক পার্টনারকে বেবি বলে ডাকার প্রচলন থেকে এটা বাংলায় বাবু হয়েছে। বাবু খাইছো”- এই শিরোনামের একটি গান নিয়ে নিজের অভিমত ব্যক্ত করছিলেন বাংলাদেশের একটি পাবলিক বিশ্ববিদ্যালয়ের শিক্ষক নিশাত পারভেজ।\nসামাজিক যোগাযোগমাধ্যম ফেসবুক এবং ইউটিউবে চলতি মাসেই রিলিজ করা হয় গানটি, আর খুব অল্প সময়েই এটি ভাইরাল হয়। সেপ্টেম্বর মাসের ৫ তারিখে ইউটিউবে প্রথমবার আপলোড করা হয় ‘বাবু খাইছো’ শিরোনামের গানটি। প্রিমিয়ার করার পরপরই গানটি লুফে নেন বাংলাদেশের নেটিজেনদের অনেকেই।\nদিন দশেকের মধ্যে ২০ লাখেরও বেশি বার গানটি দেখা হয়ে গেছে কেবল ইউটিউবেই। এই গানের শিরোনামে ব্যবহার করা হয়েছে সেই শব্দ যুগল, যা বাংলাদেশের কলেজ বা বিশ্ববিদ্যালয় পড়ুয়া তরুণরা কথায় হরহামেশা ব্যবহার করছেন। কিন্তু এই শব্দ যুগল তরুণদের মধ্যে এতো সাড়া জাগালো কেন? কিংবা এমন একটি গানই বা কেন তাদের পছন্দ তালিকায় জায়গা করে নিলো?\nনিশাত পারভেজের মতে, মোবাইল কমিউনিকেশন, তারপর সামাজিক মাধ্যম, প্রেমিক-প্রেমিকার মধ্যে যে দূরত্ব তা কমিয়ে দিয়েছে অনেকখানি। প্রতিমুহূর্তেই তারা পরষ্পরের খোঁজ নিতে পারছে। “খাবারের বিষয়টাও যেহেতু নৈমিত্তিক একটা বিষয়, স্বাভাবিকভাবেই প্রিয়জন খেয়েছে কি-না, কি করছে, এগুলো তারা জানতে চাইতেই পারে। সে কারণে এই ‘বাবু খাইছো’ টার্মটি তরুণদের মধ্যে বেশ জনপ্রিয় হয়েছে।\nনিশাত পারভেজ অবশ্য জানান, সোশ্যাল মিডিয়ায় ‘বাবু খাইছো’ নিয়ে প্রচুর ট্রলও হয়েছে। তবে তিনি মনে করছেন, রোমান্টিক পার্টনারকে সম্বোধন, বাংলা-ইংরেজি মিশিয়ে গানের লিরিকস, সাথে ভিডিও-কোরিওগ্রাফি – সব মিলিয়ে এই শিরোনামের গানটি তরুণ সমাজের মধ্যে আলোড়ন তুলতে সক্ষম হয়েছে।\nঢাকার একটি বিশ্ববিদ্যালয়ের শিক্ষার্থী মুমতাজ মুমুর অবশ্য এই গান সম্পর্কে রয়েছে একটু ভিন্ন রকমের অভিমত। অনেকেই এ ধরনের মিউজিক বেশ উপভোগ করে থাকেন। কিন্তু আসলে গান বলতে আমরা যেমন খুবই গভীর বা মহান ধরনের আর্ট বা শিল্প বুঝি, সেই গভীরতাটা কিন্তু এ ধরনের মিউজিকে নেই।”\nতিনি বলেন, এই ‘অনেকেই’ আবার সবাইকে প্রতিনিধিত্ব করেন না। একটা বড় অংশ একটু জোরাল মিউজিক ও ডিজে টাইপের গান পছন্দ করে, তবে এটাও আবার সবার ক্ষেত্রে প্রযোজ্য নয়। বিনোদনের মাধ্যম এখন মানুষের হাতের কাছেই রয়েছে – যে কোন ডিজিটাল প্লাটফরমে মানুষ চাইলেই তার যে কোন পছন্দের গান অনায়াসে শুনতে পারে।\nবন্ধু তুই লোকাল বাস’, ‘এই যে বেয়াইন সাব’, ‘মাইয়া ও মাইয়া তুই অপরাধী রে’, ‘মাফ কইরা দেন ভাই’ – এই গানগুলো বিভিন্ন ডিজিটার প্লাটফরমে বাংলাদেশে বেশ জনপ্রিয়তা লাভ করেছে। রাস্তাঘাটে, শপিং মলেও এসব গান শোনা যায়। বাংলাদেশের মূলধারার সঙ্গীতের সাথে এই গানগুলোর খুব সম্পৃক্ততা না থাকলেও তরুণ প্রজন্মের মধ্যে এগুলো আলোড়ন তুলতে সক্ষম হয়েছে। এর একটা বড় কারণ ‘ব্যঙ্গ করা’ করা বলে উল্লেখ করেন কামারুন কণিকা।\nতার মতে, ‘বাবু খাইছো’ ধরনের শব্দ অনেকেই তাদের কথার মধ্যে ব্যবহার করেন, কিন্তু এসব গানের মাধ্যমে অন্যকে ব্যঙ্গ করে মজা পায় কিছু মানুষ। সুকান্ত হালদার বাংলাদেশের বিনোদন জগতের সঙ্গে সংশ্লিষ্ট। তিনি মনে করেন, এই গানের মূল টার্গেট অডিয়েন্স হলেন টিনএজার’রা। গানটির কথা ও মিউজিক শুনলেই বোঝা যায়, তাদের কথা ভেবেই গানটির কথা লেখা হয়েছে, মিউজিক কম্পোজিশন করা হয়েছে।\n“আমার ধারণা, তারা বেশ সু-পরিকল্পিতভাবেই কাজটি করেছেন। আর সে কারণেই এখন গানটি নিয়ে এতো আলোচনা হচ্ছে। তারা চেয়েছিলেন গানটি এমন হাইপ তৈরি করুক। হালদারের মতে, এই ধরনের গান অবশ্য জনপ্রিয়তার দিক থেকে খুব বেশি সময় ধরে টিকে থাকে না। প্রকাশের পর দু-তিন মাস বেশ আলোচনা হয়, তারপর হারিয়ে যায়।\nগানটির সুরকার একজন ডিস্ক জকি বা ডিজে, মীর মারুফ। তিনি বলেন, তারা মূলত ট্রেন্ডিং কিছু ব্যাপার নিয়ে গান করার চেষ্টা করছেন। যেমন তারা করোনাভাইরাস নিয়ে, কোয়ারেন্টিন নিয়ে গান করেছেন, ঠিক তেমনই গানে ব্যবহার করেছেন একটি বহুল ব্যবহৃত কথা, যা বাংলাদেশে প্রেমিক-প্রেমিকারা তাদের ভালোবাসার মানুষকে বলে থাকেন। এখনকার সম্পর্কগুলোতে কী হচ্ছে, কী ধরনের কথা হয়, সেটাই বলতে চেয়েছি আমরা।\n← আল্লামা শফীর ছেলেকে বহিষ্কারের দাবিতে বিক্ষোভ\nওয়ালটনে চাকরির বিজ্ঞপ্তি →


কেন এবং কিভাবে সঠিক বহিরঙ্গন LED আলো চয়ন? হাউজিং, নিরোধক এবং গরম\nEconologie.com » হাউজিং, অন্তরণ এবং গরম » কেন এবং কিভাবে সঠিক বহিরঙ্গন LED আলো চয়ন?\nমার্চ92022 চোলে\nবসন্ত আসছে তার সাথে আমাদের বাড়ির বাহ্যিক সৌন্দর্য বিকাশের আকাঙ্ক্ষা নিয়ে আসছে!! গ্রীষ্মের সন্ধ্যার প্রত্যাশায়, এটি বাগান, টেরেস এবং বারান্দার আলো পর্যালোচনা করার একটি সুযোগ। কিন্তু কিভাবে আলো স্থাপন করা যায় যা পরিবেশগত এবং অর্থনৈতিক উভয়ই, দক্ষ থাকা অবস্থায়?\nএকটি পরিকল্পনা থাকার গুরুত্ব\nএকবার আপনি আপনার আলোক প্রকল্পের সিদ্ধান্ত নেওয়ার পরে, আপনি সরাসরি সরঞ্জামগুলি ক্রয় এবং ইনস্টল করতে প্রলুব্ধ হতে পারেন। যাইহোক, অনেক সম্ভাব্য পছন্দের সামনে, প্রতিফলনের একটি সময় আপনার ভবিষ্যতের ইনস্টলেশনের জন্য উপকারী হতে পারে!!\nপ্রথম ধাপ হিসেবে, এর লক্ষ্য নির্ধারণ করা অপরিহার্যবাহ্যিক আলো যে আপনি বাস্তবায়ন করতে যাচ্ছেন. রাতে নিয়মিত ব্যবহার করা পথকে আলোকিত করার উদ্দেশ্যে একটি ইনস্টলেশনের বাহ্যিক সাজসজ্জা উন্নত করার জন্য কয়েকটি মুড লাইটের মতো বৈশিষ্ট্য থাকবে না। প্রথম ক্ষেত্রে, ব্যবহারকারীদের জন্য ভাল দৃশ্যমানতা মঞ্জুর করার জন্য আপনাকে যথেষ্ট শক্তিশালী একটি আলো সমাধান বেছে নিতে হবে। দ্বিতীয় ক্ষেত্রে এবং ল্যাম্প ব্যবহারের সময়কালের উপর নির্ভর করে, কম খরচের আলোর সমাধান প্রচার করা অপরিহার্য হবে।\nআলোর অবস্থানটিও বিবেচনা করার জন্য একটি মূল উপাদান হবে। সুতরাং খোলা বাতাসে বা আর্দ্র অঞ্চলে একটি জায়গা আলোকিত করার জন্য, জলরোধী সমাধান এবং কঠিন পদার্থের পক্ষে এটি অপরিহার্য হবে। ফিক্সিংগুলিও আবহাওয়া সহ্য করার জন্য ডিজাইন করতে হবে। আপনার ব্র্যান্ডের নতুন LED মালা যতটা সুন্দর, এটি যদি বাতাসের প্রথম দমকায় উড়ে যায়, তবে এটি দ্রুত সমস্যাযুক্ত হতে পারে।\nসাধারণভাবে, আপনার আলোর সমাধান অবশ্যই NFC 15-100 মেনে চলতে হবে যা ফ্রান্সে কম ভোল্টেজের বৈদ্যুতিক ইনস্টলেশন নিয়ন্ত্রণ করে।\nকিন্তু তারপর আলো বিভিন্ন ধরনের এবং তাদের পছন্দের ব্যবহার কি কি?\nআপনি বহিরঙ্গন LED আলো সমাধানের বিস্তৃত বৈচিত্র্য পাবেন!!\nউদাহরণ হিসেবে আমরা নিরবধি উদ্যানের ল্যাম্প পোস্টের কথা উল্লেখ করতে পারি। তারা সব আকার এবং আকার আসা. মাটিতে লেগে থাকা, বা তাদের নিজস্ব সিস্টেম দিয়ে সজ্জিত করার সম্ভাবনা একাধিক। এই শ্রেণীতে আমরা বোলার্ড আলোর কথাও উল্লেখ করতে পারি যা খুবই অনুরূপ। এই ধরনের আলো আপনার পথগুলিকে আলোকিত করতে বা একটি পথ চিহ্নিত করার জন্য বিশেষভাবে উপযুক্ত হবে। এগুলি সাধারণত একটি সেন্সর সমাধানের সাথে যুক্ত থাকবে যা তাদের বাইরের আলো অনুসারে স্যুইচ করার অনুমতি দেয়।\nআউটডোর স্পটলাইট/প্রজেক্টরগুলিও তুলনামূলকভাবে সুপরিচিত। তারা একটি উচ্চ আলোর তীব্রতা সহ আপনার জমির একটি নির্দিষ্ট এলাকায় আলোর অনুমতি দেয়। এগুলি প্রায়শই গেট বা প্রবেশদ্বারে আলোর জন্য পাওয়া যায়। এই ধরণের আলোর জন্য, একটি মোশন ডিটেক্টর এবং একটি টাইমার প্রায়শই সংযুক্ত থাকে যাতে কেবলমাত্র উত্তরণের ক্ষেত্রে সিস্টেমের ট্রিগারিংকে অনুমতি দেওয়া হয়। বহিরঙ্গন প্রাচীর বাতি একই ভাবে কাজ করে, কিন্তু প্রায়ই কম আলোর তীব্রতা প্রদান করে।\nএকটু বেশি নান্দনিক, recessed আলো সমাধান আছে. পরেরটি সহজে একটি পথের সীমানা, একটি প্রবেশদ্বার, একটি বারান্দা বা এমনকি একটি বারান্দাকে আলোকিত করতে পারে। যাইহোক, তাদের ইনস্টলেশন এবং রক্ষণাবেক্ষণ বাস্তবায়ন করা আরও জটিল হতে পারে!!\nমেজাজ আলোর জন্য মালা, লণ্ঠন বা ফ্লোর ল্যাম্প বেছে নেওয়া সম্ভব হবে। এই ধরনের আলোর জন্য কম বিদ্যুতের প্রয়োজন হয় এবং বৈদ্যুতিক নেটওয়ার্কের সাথে আলোর সংযোগ এড়াতে প্রায়শই একটি সৌর সমাধান বেছে নেওয়া সম্ভব হবে। অন্যদিকে, আপনাকে এই বিভিন্ন সমাধানগুলির বেঁধে রাখার সিস্টেমগুলিতে বিশেষ যত্ন নিবেদন করতে হবে। তাদের নিবিড়তা পরীক্ষা করলে তাদের আয়ুও বাড়বে!!\nঅবশেষে, সাম্প্রতিক বছরগুলিতে এলইডি স্ট্রিপটি বহির্বিভাগে একটি জায়গা খুঁজে পেতে থাকে। এটি সহজেই বাড়ির উপাদানগুলির রূপরেখা, সিঁড়ির রেলিং বা এমনকি আপনার বাগানের আসবাবপত্রের সাথে সংযুক্ত করতে পারে। মিটার দ্বারা বিক্রি, রোল আকারে, এটি নীতিগতভাবে তুলনামূলকভাবে সহজে স্কোর করা হয়। এই ধরনের আলো কোন অসুবিধা ছাড়াই আপনার শক্তি সরবরাহ সমাধানের সাথে খাপ খাইয়ে নেবে। জলরোধী সিলিকনের একটি স্তর দিয়ে আচ্ছাদিত, এটি সাধারণত আবহাওয়া এবং আর্দ্রতার ভাল প্রতিরোধ ক্ষমতা রাখে।\nএবং এই সব পরিবেশগত দিক?\nডিজাইনের পরিপ্রেক্ষিতে এবং বাতির প্রকার বেছে নেওয়া হয়েছে, দুটি ভিন্ন মডেলের মধ্যে পরিবেশগত প্রভাব বেশ কম থাকে। যতটা সম্ভব আলোক ব্যবস্থার জীবনকাল দীর্ঘায়িত করার জন্য কঠিন পদার্থের পক্ষে করা সম্ভব, তবে এটি বাল্ব এবং হোম অটোমেশনের পক্ষে একটি বাস্তব পার্থক্য তৈরি করা যেতে পারে!!\nএকটি নেতৃত্বাধীন বাল্ব ব্যবহার করলে শক্তির খরচ উল্লেখযোগ্যভাবে কমে যায়, ফিলামেন্ট বাল্বের তুলনায় 90% পর্যন্ত সাশ্রয় হয়, যা 2012 সাল থেকে ইউরোপে বিক্রির জন্য নিষিদ্ধ করা হয়েছে!! এই বাল্বগুলি এখন বিভিন্ন মডেলে বিদ্যমান এবং সাধারণত উপরে উল্লিখিত সমস্ত আলোর সমাধানগুলির সাথে সামঞ্জস্যপূর্ণ।\nআলোক ব্যবস্থার ব্যবহারের জন্য অভিযোজিত এক ধরনের ইগনিশন প্রদান করাও অপরিহার্য। সুইচ, টাইমার, মোশন ডিটেক্টর, লাইট সেন্সর, এই সমস্ত সমাধান অবশ্যই বিবেচনা করতে হবে এবং প্রয়োজন অনুযায়ী আলোর গুণমান অপ্টিমাইজ করতে বেছে নিতে হবে!!\nসবশেষে, আলোর দূষণও বিবেচনায় নেওয়া গুরুত্বপূর্ণ। আপনার বাহ্যিক জিনিসগুলির মূল অংশগুলিকে আলোকিত করা অপরিহার্য হতে পারে, তবে আপনার ইনস্টলেশনটি অবশ্যই যুক্তিসঙ্গত থাকতে হবে যাতে আপনার জমির বাস্তুতন্ত্রকে বিরক্ত না করে। এই বিষয় সম্পর্কে আরও জানতে, নিম্নলিখিত ভিডিওর সাথে পরামর্শ করতে দ্বিধা করবেন না:\nকোন প্রশ্ন? দর্শন করুন forum বাড়ি, বিদ্যুৎ এবং আলো\n← জীবনের পরে বাস্তুশাস্ত্র: কেন একটি পরিবেশগত কফিন চয়ন?\nপেলেট সাপ্লাই স্ক্রু দিয়ে ধোঁয়া উঠছে\nলিথিয়াম সংকট: বিকল্প কি?\nসবুজ মতাদর্শকে ইন্ধন দেওয়ার জন্য তাণ্ডব\ntronxys x5sa pro 500 পর্যালোচনা: ফিলামেন্ট এক্সট্রুডারে আটকে গেছে\nএডিলকামিন টরন্টো হাইড্রো স্টোভ গিয়ার মোটর ব্যর্থতা\nNorauto Premium 1500 ব্যাটারি চার্জার মেরামত করুন